cyanic-selkie/wikianc huggingface dataset:
മഡോണ ആന്റ് ചൈൽഡ് വിത് ദി ഇൻഫന്റ് സെയിന്റ് ജോൺ ദി ബാപ്റ്റിസ്റ്റ് (പോണ്ടോർമോ)
പോണ്ടോർമോ വരച്ച പാനൽ എണ്ണച്ചായാചിത്രമാണ് മഡോണ ആന്റ് ചൈൽഡ് വിത് ദി ഇൻഫന്റ് സെയിന്റ് ജോൺ ദി ബാപ്റ്റിസ്റ്റ്. ഇപ്പോൾ ഉഫിസിയിൽ, അദ്ദേഹത്തിന്റെ ഗാബിനെറ്റോ ഡീ ഡിസെഗ്നി ഇ ഡെല്ലെ സ്റ്റാമ്പെ ഈ ചിത്രത്തിനായി തയ്യാറാക്കിയ ഒരു തയ്യാറെടുപ്പ് ഡ്രോയിംഗും ഈ ചിത്രത്തോടൊപ്പം ഉൾക്കൊള്ളുന്നു. 1534-1536, അന്റോണിയോ നതാലിയുടെ 1529–1530 സിദ്ധാന്തം എന്നിവയാണ് ഡേറ്റിംഗിലെ രണ്ട് സിദ്ധാന്തങ്ങൾ.
ജോൺ ബാപ്റ്റിസ്റ്റിന്റെ രൂപവും ആവിഷ്കാരവും മൈക്കലാഞ്ചലോയുടെ സമകാലിക ചിത്രങ്ങളായ മെഡിസി മഡോണയെ വരച്ചുകാട്ടുന്നു. വസാരിയുടെ ലൈവ്സ് ഓഫ് ആർട്ടിസ്റ്റ്സ് പറയുന്നത്, പോണ്ടോർമോ സമാനമായ ഒരു വിഷയത്തിൽ ബ്രിക്ക്ലേയർ റോസിനോ തന്റെ വീട്ടിലെ ജോലിയുടെ പ്രതിഫലം നൽകി ഒരു ചിത്രം വാഗ്ദാനം ചെയ്തു. 1529-ൽ ആരംഭിച്ച് 1534-1535 ൽ പൂർത്തിയായ ഈ ചിത്രം ഉഫിസി സൃഷ്ടിയാണെന്ന് കരുതപ്പെടുന്നു. ടസ്കാനിയിലെ ഗ്രാൻഡ് ഡ്യൂക്ക്സ് ഏറ്റെടുക്കുന്നതിന് മുമ്പ് ഈ ചിത്രം അലസ്സാൻഡ്രോ ഡി ഒട്ടാവിയാനോ ഡി മെഡിസി ഏറ്റെടുത്തിരിക്കാം. ഗാലേരിയയിലെ സ്റ്റോറുകളിൽ ഗാംബ ഈ ചിത്രം വീണ്ടും കണ്ടെത്തുകയും പോണ്ടോർമോയുടേതാണെന്ന ആരോപണം ശക്തിപ്പെടുത്തുകയും ചെയ്തു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
മോഹൻ ഭാഗവത്
ആർ.എസ്.എസിൻറെ ഇപ്പോഴത്തെ സർസംഘചാലക് ആണ് മോഹൻ ഭാഗവത് എന്ന പേരിൽ അറിയപ്പെടുന്ന മോഹൻ മധുകർ ഭാഗവത് (मोहन मधुकर भागवत, ജനനം 1950). കെ.എസ് സുദർശനന്റെ പിൻഗാമിയായി മാർച്ച്‌ 2009 നാണ് മോഹൻ ഭാഗവത് സർസംഘചാലക് പദവിയിൽ എത്തിചേർന്നത
ബാല്യം
മഹാരാഷ്ട്രയിലെ ചന്ദ്രാപൂർ പട്ടണത്തിൽ 1950 സെപ്റ്റംബർ 11 നു അദ്ദേഹം ജനിച്ചു. അദ്ദേഹത്തിന്റെതു ഒരു സംഘ കുടുംബമായിരുന്നു. മൂന്നു സഹോദരന്മാരും ഒരു സഹോദരിയും അടങ്ങുന്ന കുടുംബത്തിലെ മൂത്ത കുട്ടിയായിരുന്നു അദ്ദേഹം. മോഹൻ ഭാഗവതിൻറെ പിതാവ് മധൂകർ ഭാഗവത് ഗുജറാത്ത് പ്രാന്ത പ്രചാരക് ആയും പിന്നീട് ചന്ദ്രാപ്പൂർ ഭാഗ് കാര്യവാഹ് ആയും പ്രവർത്തിച്ചിരുന്നു. ഇദ്ദേഹമാണ് ശ്രീ എൽ. കെ. അദ്വാനിയെ ആർ എസ് എസ് ലേക്ക് എത്തിച്ചത്.
യൗവനവും വിദ്യാഭ്യാസവും
ലോകമാന്യ തിലക് വിദ്യാലയത്തിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയതിനു ശേഷം ജനതാ കോളേജിൽ നിന്ന് ബി.വി.എസ്.സി  ബിരുദം സ്വന്തമാക്കി. അദ്ദേഹത്തിൻറെ ജന്മദേശമായിരുന്ന ചന്ദ്രാപൂരിൽ തന്നെ ആയിരുന്നു ഇവ രണ്ടും. അതിനു ശേഷം വെറ്ററിനറി ശാസ്ത്രത്തിൽ ബിരുദാനന്തര ബിരുദത്തിന്‌ അകോല പഞ്ചബ്രാവൂ കൃഷി വിദ്യാപീഠിൽ ചേർന്നു. പക്ഷെ 1975 അവസാനത്തോടെ അടിയന്തരാവസ്ഥയുടെ ഉച്ചസ്ഥായിയിൽ പഠനം അവസാനിപ്പിച്ച് ആർ.എസ്.എസ് ൻറെ അടിയന്തരാവസ്ഥക്ക്‌ എതിരെ ഉള്ള പ്രവർത്തനങ്ങളിൽ പങ്കാളിയായി. അതിനു ശേഷം മുഴുവൻ സമയ പ്രവർത്തകനായി.
രാഷ്ട്രീയ സ്വയംസേവക സംഘം
അടിയന്തരാവസ്ഥക്ക് ശേഷം 1977 ഇൽ മഹാരാഷ്ട്രയിലെ അകോലയിൽ പ്രചാരകനായി അദ്ദേഹം പ്രവർത്തനം ആരംഭിച്ചു. 1991 മുതൽ 1999 വരെയുള്ള കാലഘട്ടത്തിൽ അഖിലഭാരതീയ ശാരീരിക് ശിക്ഷൻ പ്രമുഖ് ആയി പ്രവർത്തിച്ചു. അതിനു ശേഷം 2000 വരെ പ്രചാർ പ്രമുഖ് ആയും 2009 വരെ സർകാര്യവാഹ് ആയും സംഘ ചുമതലകൾ നിർവഹിച്ചു. 2009 മാർച് മാസം 21 നു അദ്ദേഹം സർസംഘചാലകൻ ആയി നിയുക്തനായി.
അവലംബം
വർഗ്ഗം:ഹിന്ദുത്വം വർഗ്ഗം:സർസംഘചാലക് വർഗ്ഗം:ആർ.എസ്.എസ്. പ്രവർത്തകർ വർഗ്ഗം:രാഷ്ട്രീയ സ്വയംസേവക സംഘം പ്രചാരകർ വർഗ്ഗം:1950-ൽ ജനിച്ചവർ
കൊച്ചിയിലെ ഉത്തരവാദപ്രക്ഷോഭം
കൊച്ചിരാജ്യത്തിൽ ഉത്തരവാദഭരണത്തിനു വേണ്ടി 1938 ൽ നടന്ന സമരമാണ് പൊതുവേ കൊച്ചിയിലെ ഉത്തരവാദപ്രക്ഷോഭം എന്നറിയപ്പെടുന്നത്. മലബാറിലെ ദേശീയ പ്രസ്ഥാനങ്ങളും, തിരുവിതാംകൂറിലെ ഉത്തരവാദപ്രക്ഷോഭവും എല്ലാം കൊച്ചിയുടെ രാഷ്ട്രീയമേഖലകളിൽ ചലനം സൃഷ്ടിച്ചിരുന്നു. ഡോക്ടർ.ആനീബസന്റിന്റെ ഹോംറൂൾ പ്രസ്ഥാനവും, ഗോപാലകൃഷ്ണഗോഖലെയുടെ സ്മരണാർത്ഥം ആരംഭിച്ച ഗോഖലേ സ്മാരക സംഘവും തൃശ്ശൂരിൽ പ്രവർത്തനം ആരംഭിച്ചിരുന്നു. 1918 ൽ പ്രവർത്തനമാരംഭിച്ച കൊച്ചിമഹാജനസഭയുടെ ആദ്യത്തെ സമ്മേളനത്തിലാണ് കൊച്ചിയിൽ ഉത്തരവാദഭരണം വേണമെന്ന് ആവശ്യപ്പെട്ടത്. 1919 ആയപ്പോഴേക്കും ഇന്ത്യൻ നാഷണൽ കോൺഗ്രസ്സും ഈ മേഖലയിൽ ശക്തിപ്രാപിക്കുകയും ഉത്തരവാദപ്രക്ഷോഭത്തിൽ പങ്കാളികളാവുകയും ചെയ്തു. ഇക്കണ്ടവാര്യർ, മൂത്തേടത്തു നാരായണമേനോൻ, പാലിയത്ത് ചെറിയകുഞ്ഞുണ്ണി അച്ചൻ എന്നിവരായിരുന്നു പ്രക്ഷോഭങ്ങളെ മുന്നിൽ നിന്നും നയിച്ചിരുന്നത്.
പശ്ചാത്തലം
തിരുവിതാംകൂറിലെ വേലുത്തമ്പിദളവയുമായി ചേർന്ന് കൊച്ചിരാജ്യത്തിന്റെ മന്ത്രിയായിരുന്ന പാലിയത്തച്ചൻ നടത്തിയ ബ്രിട്ടീഷ് അധിനിവേശപോരാട്ടം കൊച്ചിയുടെ ചരിത്രത്തിൽ പ്രാധാന്യമർഹിക്കുന്ന ഒരു സംഭവമായി കരുതപ്പെടുന്നു. 1791 ൽ കൊച്ചീരാജാവായിരുന്നു ശക്തൻ തമ്പുരാൻ ബ്രിട്ടീഷുകാരുമായി സൗഹൃദഉടമ്പടി ഉണ്ടാക്കിയിരുന്നുവെങ്കിലും തിരുവിതാംകൂർ റെസിഡന്റായിരുന്ന കേണൽ മെക്കാളെയുടെ പെരുമാറ്റം ധാർഷ്ട്യം നിറഞ്ഞതായിരുന്നു. ഇത് തമ്പുരാനെ കോപാകുലാനാക്കി. കൊച്ചിയും, ബ്രിട്ടീഷ് ഭരണവുമായുള്ള ബന്ധത്തിന് താമസിയാതെ ഉലച്ചിൽ തട്ടി. ശക്തൻ തമ്പുരാൻ വൈകാതെ മരണമടയുകയും, തുടർന്ന രാമവർമ്മ കൊച്ചി രാജാവായി അധികാരമേൽക്കുകയും ചെയ്തു. രാമവർമ്മയുടെ മന്ത്രിയായി നിയമിതനായത് പാലിയത്തച്ഛനായിരുന്നു. രാമവർമ്മയുടെ കാലത്ത്, ബ്രിട്ടീഷുകാരും, കൊച്ചിയുമായുള്ള ബന്ധത്തിന് കാര്യമായ മാറ്റമൊന്നും സംഭവിച്ചിരുന്നില്ല.
പാലിയത്തച്ചനും, വേലുത്തമ്പി ദളവും ആത്മമിത്രങ്ങളായിരുന്നു. വേലുത്തമ്പി ബ്രിട്ടീഷുകാർക്കെതിരേ യുദ്ധം പ്രഖ്യാപിച്ചപ്പോൾ പാലിയത്തച്ചൻ അതിനു പിന്തുണപ്രഖ്യാപിച്ചു. തിരുവിതാംകൂറിലേയും, കൊച്ചിയിലേയും സൈന്യങ്ങൾ ഒരുമിച്ച് കൊച്ചിയിലെ മെക്കാളെയുടെ ആസ്ഥാനം ആക്രമിച്ചു. മെക്കാളെ രക്ഷപ്പെടുകയും, ബ്രിട്ടീഷ് സൈന്യം കൊച്ചി ലക്ഷ്യമാക്കി നീങ്ങുന്നുണ്ടെന്ന വിവരം ലഭിച്ച പാലിയത്തച്ചൻ ശത്രുപക്ഷത്തേക്ക് കൂറുമാറുകയും ചെയ്തു. പാലിയത്തച്ചനെ ബ്രിട്ടീഷുകാർ നാടുകടത്തി. അതോടെ ബ്രിട്ടീഷുകാർക്കെതിരേ കൊച്ചിയിൽ ഉണ്ടായിരുന്ന എതിർപ്പ് പാടേ ഇല്ലാതായി.
കൊച്ചിയിലെ മുന്നേറ്റങ്ങൾ
മലബാറിലും, തിരുവിതാംകൂറിലും നടന്ന പ്രക്ഷോഭങ്ങളും സമരങ്ങളും കൊച്ചിയുടെ രാഷ്ട്രീയ മണ്ഡലത്തിലും ചലനങ്ങളുണ്ടാക്കി. ഇതിൽ തിരുവിതാംകൂറിൽ ഉത്തരവാദപ്രക്ഷോഭത്തിനു വേണ്ടി നടന്ന സമരമാണ് കൊച്ചിയിലും ഇതേ ആവശ്യത്തിനു വേണ്ടി ഒന്ന് നടത്താൻ പ്രേരണയായത്. എന്നാൽ കൊച്ചിയിൽ ഇതിനു നേതൃത്വം കൊടുക്കാൻ ഒരു രാഷ്ട്രീയ സംഘടന ഉണ്ടായിരുന്നില്ല. ഡോക്ടർ.ആനി ബസന്റ് നേതൃത്വം കൊടുത്തിരുന്ന ഹോംറൂൾ പ്രസ്ഥാനവും, ഗോപാലകൃഷ്ണ ഗോഖലേയുടെ സ്മരണാർത്ഥം സ്ഥാപിക്കപ്പെട്ട ഗോഖലെ സ്മാരകസംഘവും ആണ് തൃശ്ശൂരിൽ ആദ്യമായി പ്രവർത്തനമാരംഭിച്ച സംഘടനകൾ. 1918 ൽ കൊച്ചി മഹാ ജനസഭ എന്നൊരു സംഘടന കൂടി നിലവിൽ വന്നു. കൊച്ചി മഹാജനസഭയുടെ ആദ്യത്തെ സമ്മേളനമാണ് കൊച്ചിയിൽ ഉത്തരവാദ ഭരണം വേണമെന്ന ആവശ്യം ഉന്നയിക്കുന്നത്. 1919 ഓടെ കോൺഗ്രസ്സിന്റെ കമ്മിറ്റികൾ കൊച്ചീ രാജ്യത്ത് പ്രവർത്തനം തുടങ്ങിയിരുന്നു. തൃശ്ശൂരിൽ ഇക്കണ്ടവാര്യരും, എറണാകുളത്ത് പാലിയത്ത് ചെറിയ കുഞ്ഞുണ്ണിഅച്ചനുമായിരുന്നു കോൺഗ്രസ്സിനെ നയിച്ചിരുന്നത്.
ഗാന്ധിജിയുടെ നേതൃത്വത്തിൽ നടന്ന നിസ്സഹകരണപ്രസ്ഥാനവും, മലബാറിലെ ഖിലാഫത്ത് പ്രസ്ഥാനവും കൊച്ചിയിൽ ചലനങ്ങൾ സൃഷ്ടിക്കുകയുണ്ടായി. വിദ്യാർത്ഥികൾ പഠിപ്പുമുടക്കിയും, വിദേശവസ്ത്രങ്ങൾ ബഹിഷ്കരിച്ചും നിസ്സഹകരണപ്രസ്ഥാനത്തിന്റെ ഭാഗമായി. സി.രാജഗോപാലാചാരിയുടെ സമ്മേളനം ക്രൈസ്തവരെക്കൂട്ടി സർക്കാർ അലങ്കോലമാക്കാൻ ശ്രമിച്ചു. ക്രിസ്ത്യാനികൾ പ്രക്ഷോഭത്തിന്റെ ഭാഗമല്ലാ എന്നും, കൂടാതെ ഇതൊരു വർഗ്ഗീയ ലഹളമാത്രമാണെന്നും വരുത്തിത്തീർക്കാനുള്ള ദിവാന്റെ ശ്രമത്തിന്റെ ഭാഗമായിരുന്നു ഇത്. ഒരു വർഷത്തേക്ക് സമ്മേളനങ്ങളും, പൊതുയോഗങ്ങളും നിരോധിച്ചുകൊണ്ട് സർക്കാർ വിജ്ഞാപനം പുറപ്പെടുവിച്ചു.
തൃശൂരിലെ വൈദ്യുതപ്രക്ഷോഭം
തൃശൂരിലെ വൈദ്യുതവിതരണത്തിന്റെ ചുമതല തൃശൂർ വൈദ്യുതി കോർപ്പറേഷനു നൽകാതെ ദിവാനായിരുന്ന ആർ.കെ.ഷൺമുഖം ചെട്ടിയുടെ ബന്ധുവിന്റെ കമ്പനിയായ മദ്രാസ് ചന്ദ്രി കമ്പനിക്ക് നൽകാൻ സർക്കാർ തീരുമാനിച്ചു. വൈദ്യുതി വിതരണത്തിൽ നിന്നും വിദേശ കമ്പനിയെ മാറ്റി നിർത്താൻ ജനങ്ങൾ ദിവാനോട് ആവശ്യപ്പെട്ടു. എന്നാൽ ദിവാൻ ജനങ്ങളുടെ ആവശ്യത്തെ നിരാകരിക്കുകയാണുണ്ടായത്. തുടർന്ന് ഒരു വൻ ജനകീയ പ്രക്ഷോഭം തന്നെ ആരംഭിച്ചു. ഇക്കണ്ടവാര്യർ, മൂത്തേടത്ത് മാധവൻമേനോൻ തുടങ്ങിയവരായിരുന്നു നേതൃനിരയിൽ. ചന്ദ്രി കമ്പനിയുടെ ലൈസൻസ് റദ്ദാക്കണമെന്നാവശ്യപ്പെട്ട് സി.ആർ.ഇയ്യുണ്ണി കോടതിയിൽ കേസ് ഫയൽ ചെയ്തു. ദിവാനെ തൽസ്ഥാനത്തു നിന്നും നീക്കം ചെയ്യുക, തൃശ്ശൂർ പൂരം ബഹിഷ്കരിക്കുക, തൃശൂർ കൗൺസിൽ അംഗങ്ങൾ രാജിവെക്കുക, ചന്ദ്രി കമ്പനിയെ ബഹിഷ്കരിക്കുക എന്നീ ആവശ്യങ്ങൾ മുന്നോട്ടു വെച്ചുകൊണ്ട് സമരം ശക്തമാക്കാൻ സമരസമിതി തിരുമാനിച്ചു. സർക്കാർ സമരത്തെ അടിച്ചമർത്താൻ ശ്രമിച്ചു,സമരം കൂടുതൽ തീവ്രതയോടെ മുന്നോട്ടു പോയി. കൊച്ചിരാജ്യത്ത് ഉത്തരവാദ ഭരണം വന്നാൽ മാത്രമേ ദിവാന്റെ ധാർഷ്ട്യം അവസാനിപ്പിക്കാൻ കഴിയൂ എന്ന് സമരസമിതി ശക്തമായി ആവശ്യപ്പെട്ടു. സമരം ശക്തമായതോടെ ചന്ദ്രി കമ്പനി തൃശൂർ വിട്ടുപോവുകയും, വൈദ്യുതിവിതരണം തൃശൂർ മുനിസിപ്പാലിറ്റിയെതന്നെ ഏൽപ്പിക്കുകയും ചെയ്തു.
ഉത്തരവാദപ്രക്ഷോഭം
1937 നവംബർ 21 ആം തീയതി കൂടിയ അഖില കൊച്ചി രാഷ്ട്രീയ സമ്മേളനത്തിൽ കൊച്ചിയിൽ ഉത്തരവാദഭരണം വേണമെന്ന് സർക്കാരിനോട് ആവശ്യപ്പെട്ടുകൊണ്ടുള്ള പ്രമേയം പാസ്സാക്കി. കമലാദേവി ചതോപാധ്യായയാണ് സമ്മേളനം ഉദ്ഘാടനം ചെയ്തത്, പട്ടാഭി സീതാരാമയ്യ സമ്മേളനത്തിൽ പങ്കെടുത്തിരുന്നു. നാട്ടുരാജ്യങ്ങളുടെ പ്രശ്നങ്ങളിൽ നിന്നും കോൺഗ്രസ്സ് വിട്ടു നിൽക്കണമെന്ന പ്രമേയം ഹരിപുര സമ്മേളനത്തിൽ പാസ്സാക്കിയതോടെ ഉത്തരവാദപ്രക്ഷോഭത്തിൽ കോൺഗ്രസ്സിന്റെ പങ്കാളിത്തം കുറഞ്ഞു. എന്നാൽ സമരം അതേപോലെ തന്നെ കൊണ്ടുപോകാൻ കൊച്ചിൻ സ്റ്റേറ്റ് കോൺഗ്രസ്സ് എന്ന സംഘടന സ്ഥാപിക്കപ്പെട്ടു. പനമ്പിള്ളി ഗോവിന്ദമേനോൻ, ഇക്കണ്ടവാര്യർ മുതലായവരായിരുന്നു നേതൃനിരയിൽ. 1932 ൽ രാമവർമ്മ കൊച്ചീരാജ്യത്തിന്റെ രാജാവായി അധികാരമേറ്റെടുത്തു. ദിവാൻ ഷൺമുഖം ചെട്ടിയുടേയും, മദ്രാസ്സിൽ നിന്നുമുള്ള അഭിഭാഷകനായ വരദരാചാരിയുടേയും നേതൃത്വത്തിൽ രൂപപ്പെടുത്തുന്ന ഒരു പുതിയ ഭരണഘടന രാജാവിന്റെ 76 ആം പിറന്നാൾ ദിനത്തിൽ നിലവിൽ വരുമെന്ന് രാജാവ് പ്രഖ്യാപിച്ചു. ദിവാന് രാജാവിനോട് നേരിട്ടായിരിക്കും ഉത്തരവാദിത്തം, ഗ്രാമവികസനമന്ത്രി എന്ന പേരിൽ ഒരു പുതിയ മന്ത്രിസ്ഥാനം നിലവിൽ വന്നു. 1938 ജൂൺ 17 ന് പുതിയ ഭരണഘടന നിലവിൽ വന്നു, ബ്രിട്ടീഷ് അധികാരികളുൾപ്പടെ കൊച്ചി നേതൃത്വത്തെ പ്രശംസിച്ചെങ്കിലും തിരുവിതാംകൂർ ദിവാനായിരുന്ന സി.പി. രാമസ്വാമി അയ്യർ ഈ പുതിയ പരിഷ്കാരങ്ങളെ എതിർത്തു.
ബ്രിട്ടീഷ് സർക്കാർ ഒരു നിയമത്തിലൂടെ പിൻവലിച്ച ദ്വിഭരണസമ്പ്രദായമാണ് പുതിയ ഭരണഘടനാ പരിഷ്കാരത്തിലൂടെ ദിവാൻ നടപ്പിലാക്കിയതെന്നാരോപിച്ച് ജനപ്രതിനിധികൾ ഈ ഭരണഘടനയെ എതിർക്കുകയുണ്ടായി. ഓരോ ആവശ്യങ്ങൾക്കും ദിവാന്റെ ദയ കാത്തുനിൽക്കേണ്ടിവരുക എന്നത് അംഗീകരിക്കാനാവില്ലെന്ന് അവർ തീർത്തു പറഞ്ഞു. പുതിയ ഭരണഘടന തിരഞ്ഞെടുപ്പിനെ പിന്തുണക്കുന്ന ഒന്നായതുകൊണ്ട് ധാരാളം രാഷ്ട്രീയപാർട്ടികൾ നിലവിൽ വന്നു. ഇതിൽ തന്നെ സ്റ്റേറ്റ് കോൺഗ്രസ്സിന്റേയും, കൊച്ചിൻ കോൺഗ്രസ്സ് പാർട്ടിയുടേയും കിടമത്സരം ജനങ്ങൾളിൽ അതൃപ്തി സൃഷ്ടിച്ചു. ഇവർ ജനങ്ങൾക്കുവേണ്ടി ഒന്നും ചെയ്യുന്നില്ല എന്ന സ്ഥിതി നിലവിൽ വന്നു.
കൊച്ചി രാജ്യപ്രജാമണ്ഡലം പാർട്ടി
1942 ൽ ക്വിറ്റ് ഇന്ത്യാ പ്രസ്ഥാനം ആരംഭിച്ചതോടെ, രാജ്യപ്രജാമണ്ഡലം പാർട്ടിയം അതിൽ പൂർണ്ണമായി പങ്കുകൊണ്ടു. കേരളരാഷ്ട്രീയത്തിൽ പിന്നീട് പ്രശസ്തനായ കെ. കരുണാകരൻ തന്റെ രാഷ്ട്രീയപ്രവേശനം നടത്തുന്നത് ക്വിറ്റ് ഇന്ത്യാ സമരവുമായി ബന്ധപ്പെട്ട് പ്രജാമണ്ഡലം നേതാക്കളെ പോലീസ് അറസ്റ്റു ചെയ്ത വേളയിലാണ്. കെ.കരുണാകരൻ ബ്രിട്ടീഷുകാർ തിരിച്ചുപോവുക, ഗാന്ധിജി കീ ജയ് എന്നീ മുദ്രാവാക്യങ്ങൾ മുഴക്കിക്കൊണ്ട് ദേശീയപതാകയുമായി സമരമുഖത്തേക്കിറങ്ങുകയായിരുന്നു.
1945 മെയ് മാസത്തിൽ നടന്ന തിരഞ്ഞെടുപ്പിൽ കൊച്ചിരാജ്യപ്രജാമണ്ഡലം പാർട്ടി മത്സരിക്കുകയും, നല്ല വിജയം കരസ്ഥമാക്കുകയും ചെയ്തു. പത്തൊമ്പതു സീറ്റുകളിൽ മത്സരിച്ച പാർട്ടി പന്ത്രണ്ടു സീറ്റുകളിൽ വിജയിച്ചു. പനമ്പിള്ളി ഗോവിന്ദമേനോൻ പാർട്ടി നേതാവായി തിരഞ്ഞെടുക്കപ്പെട്ടു. പാർട്ടി എന്നാൽ അധികാരത്തിലേക്കെത്താതെ, പ്രതിപക്ഷത്തിരുന്ന് ഉത്തരവാദപ്രക്ഷോഭത്തെ മുമ്പോട്ടു കൊണ്ടുപോകാൻ തീരുമാനിച്ചു. ഉത്തരവാദപ്രക്ഷോഭം ശക്തമാക്കിക്കൊണ്ട് ഒരു പ്രമേയം നിയമസഭയിൽ അവതരിപ്പിച്ചു. മലബാർ, കൊച്ചി, തിരുവിതാംകൂർ എന്നീ സംസ്ഥാനങ്ങളെ ഒരുമിപ്പിച്ചുകൊണ്ട് ഒരു ഐക്യകേരളം എന്ന തീരുമാനം രാജാവ് മുന്നോട്ടുവെച്ചെങ്കിലും ഉത്തരവാദഭരണം എന്ന ആവശ്യത്തിൽ തന്നെ സഭ ഉറച്ചു നിന്നു. എല്ലാ വകുപ്പുകളും ജനങ്ങളാൽ തിരഞ്ഞെടുക്കപ്പെടുന്ന മന്ത്രിമാർക്കു കൈമാറണമെന്നുകൂടി സഭ ആവശ്യപ്പെട്ടു.
വിജയം
സമാന ചിന്താഗതിക്കാരായ രാഷ്ട്രീയപാർട്ടികളെക്കൂടി കൂട്ടുപിടിച്ച് രാജ്യപ്രജാമണ്ഡലം പാർട്ടി പനമ്പിള്ളി ഗോവിന്ദമേനോന്റെ നേതൃത്വത്തിൽ മന്ത്രിസഭ രൂപീകരിക്കുകയും ചെയ്തു. 1947 ജൂലൈ 29 ന് ഐക്യകേരളസംസ്ഥാനം രൂപംകൊള്ളുന്നതിന് തയ്യാറാണെന്നു കാണിച്ച് രാജാവ് നിയമസഭക്ക് കത്തയച്ചു. കൂടാതെ 1947 ഓഗസ്റ്റ് 14 ന് എല്ലാ വകുപ്പുകളും ജനങ്ങളാൽ തിരഞ്ഞെടുക്കപ്പെട്ട മന്ത്രിമാർക്ക് കൈമാറിക്കൊണ്ടുള്ള രാജാവിന്റെ തീരുമാനം വന്നു. ധനകാര്യ വകുപ്പ് കൈകാര്യം ചെയ്തിരുന്ന പനമ്പിള്ളി ഗോവിന്ദമേനോൻ മുഖ്യമന്ത്രിയായി സത്യപ്രതിജ്ഞ ചെയ്ത് അധികാരമേറ്റെടുത്തു. കൂട്ടുത്തരവാദിത്വത്തിന്റെ അഭാവം മൂലം ആദ്യത്തെ മന്ത്രി സഭ താഴെ വീഴുകയും, ടി.കെ നായരുടെ നേതൃത്വത്തിലുള്ള പുതിയ മന്ത്രിസഭ അധികാരത്തിലെത്തുകയും ചെയ്തു. ക്ഷേത്രപ്രവേശന വിളംബരവും, ദിവാൻ പദവി നിർത്തലാക്കിയതും പുതിയ മന്ത്രിസഭയുടെ തീരുമാനങ്ങളായിരുന്നു. 1948 ഏപ്രിൽ 12 ന് നിയമസഭ രാജാവ് പിരിച്ചുവിടുകയും, ഗവൺമെന്റ് ഓഫ് കൊച്ചിൻ ആക്ട് ഭേദഗതി ചെയ്യുകയും ചെയ്തു. പ്രായപൂർത്തി വോട്ടവകാശം നിർബന്ധമാക്കി, നിയമസഭയിലെ ആകെ അംഗങ്ങളുടെ എണ്ണം 58 ആയി വർദ്ധിപ്പിച്ചു, ഇതിൽ 53 പേർ തിരഞ്ഞെടുക്കപ്പെടേണ്ടിയിരുന്നവരായിരുന്നു. പിന്നീടു നടന്ന തിരഞ്ഞെടുപ്പിൽ കൊച്ചി രാജ്യപ്രജാമണ്ഡലം 43 സീറ്റുകൾ വിജയിച്ച് അധികാരത്തിൽ വന്നു. ഇക്കണ്ടവാര്യരായിരുന്നു മുഖ്യമന്ത്രി, പനമ്പിള്ളി ഗോവിന്ദമേനോൻ, കെ.അയ്യപ്പൻ എന്നിവർ മന്ത്രിമാരായി. 1949 നവംബറിൽ പ്രജാമണ്ഡലം കോൺഗ്രസ്സിൽ ലയിക്കുകയും, 1949 ജൂലൈ 1 ന് തിരുവിതാംകൂറും,കൊച്ചിയും ലയിച്ച് തിരുകൊച്ചി നിലവിൽ വന്നു. കൊച്ചിയിൽ രാജഭരണം അവസാനിക്കുകയും, ജനാധിപത്യ ഭരണം നിലവിൽ വരുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ സമരങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:കേരളചരിത്രം
ഐറീൻ ആൻഡ് ഹിൽഡ ഡള്ളസ്
ഐറിൻ ഡള്ളസ്  (ജനനം 1883), ഹിൽഡ ഡള്ളസ്  (1878–1958) എന്നിവർ ബ്രിട്ടീഷ് സഫ്രാജിസ്റ്റ് സഹോദരിമാരായിരുന്നു. കലാകാരിയായ ഹിൽഡ പരസ്യം ചെയ്യുന്നതിനുള്ള മെറ്റീരിയൽ നിർമ്മിച്ചു. ഒരു പ്രതിഷേധക്കാരിയായ ഐറീനെ രാഷ്ട്രീയ കാരണങ്ങളാൽ ജയിലിലടച്ചു. രണ്ട് സഹോദരിമാരും 1911 ലെ സെൻസസ് ബഹിഷ്കരിച്ചു.
ജീവിതം
ഐറിൻ ഡള്ളസും (ജനനം 1883) അവരുടെ മൂത്ത സഹോദരി ഹിൽഡ മേരി ഡള്ളസും (1878–1958) ജപ്പാനിൽ മിംഗ് വ്യാപാരിയായ ഒരു ഇംഗ്ലീഷ് പിതാവിന് ജനിച്ചു. അവരുടെ ഇരുപതുകളിൽ അദ്ദേഹം മരിച്ചതോടെ അവർ ദരിദ്രരായി. കല പഠിക്കാനായി ഹിൽഡ ലണ്ടനിലെത്തി. സഹോദരിമാർ വിമൻസ് സോഷ്യൽ ആന്റ് പൊളിറ്റിക്കൽ യൂണിയന്റെ (ഡബ്ല്യുഎസ്പിയു) ആദ്യകാല അംഗങ്ങളായി. പ്രവർത്തകരുടെ പ്രതിഷേധ പരിപാടികളിൽ പങ്കെടുക്കുകയും ഐറീൻ ജയിൽ ശിക്ഷ അനുഭവിക്കുകയും ചെയ്തു. ഡബ്ല്യുഎസ്പിയു ന്യൂസ്പേപ്പർ വോട്ട്സ് ഫോർ വുമൺ, അതിന്റെ സംഘടന പിൻഗാമി എന്നിവയ്ക്കായി ഹിൽഡ പോസ്റ്ററുകൾ രൂപകൽപ്പന ചെയ്തു. സഹോദരിമാർ ഇരുവരും 1911 ലെ സെൻസസ് ബഹിഷ്കരിച്ചു. അതേസമയം റെഡ് ലയൺ സ്ക്വയറിലെ 36 സെന്റ് ജോർജ്ജ് മാൻഷനുകളിൽ താമസിക്കുമ്പോൾ ബ്രിട്ടീഷ് സർക്കാർ സെൻസസ് കണക്കാക്കിയതിൽ പ്രതിഷേധിച്ച് വോട്ടവകാശം നിഷേധിച്ചു. പിന്നീടുള്ള ജീവിതത്തിൽ ഹിൽഡ സ്റ്റേജ് സീനറിയും വസ്ത്രങ്ങളും കൂടാതെ ചിത്രീകരിച്ച പുസ്തകങ്ങളും രൂപകൽപ്പന ചെയ്യുകയും ഒരു ക്രിസ്ത്യൻ സയന്റിസ്റ്റായി മാറുകയും ചെയ്തു.
സഫ്രഗെറ്റ് ആക്ടിവിസം
1908 ജൂൺ 30-ന് ഹൗസ് ഓഫ് കോമൺസിൽ നടന്ന പ്രകടനത്തിന് സ്ത്രീകളെ പ്രോത്സാഹിപ്പിക്കുന്ന ഒരു പോസ്റ്റർ പരേഡിൽ ഹിൽഡ ഡാളസ്, ഡൊറോത്തി ഹാർടോപ്പ് റാഡ്ക്ലിഫ്, ഷാർലറ്റ് മാർഷ്, ഡോറ സ്പോങ് എന്നിവരോടൊപ്പം 1908 ജൂണിൽ സ്ട്രാൻഡിലെത്തി. ചിത്രം ലണ്ടൻ മ്യൂസിയത്തിലുണ്ട്. ഐറിൻ ഡാളസ് ജയിലിൽ കിടന്ന് ഗണിതശാസ്ത്രം പഠിച്ചുകൊണ്ടിരുന്നു. അവർ കേംബ്രിഡ്ജ് യൂണിവേഴ്സിറ്റി പ്രവേശനത്തിന് തയ്യാറെടുക്കുമ്പോൾ ഒരു ബീജഗണിതവും ജ്യാമിതിയും ഒരു ത്രികോണമിതിയും അയയ്ക്കാനുള്ള അനുമതിക്കായി ജയിൽ ഗവർണർ 1908 ഒക്ടോബർ 9 ന് ഹോം ഓഫീസിലേക്ക് എഴുതി. ഗവർണർ തന്റെ കത്തിൽ പറഞ്ഞു, 'കേംബ്രിഡ്ജിൽ കയറാനുള്ള സാധ്യതയേക്കാൾ, ജയിൽവാസത്തിന് സാധ്യതയുള്ള ഒരു സ്ത്രീ തന്റെ പ്രവൃത്തിയാണ് തനിക്ക് കൂടുതൽ പ്രാധാന്യമുള്ളതെന്ന് കണക്കാക്കിയിരിക്കാം. എന്നിരുന്നാലും പുസ്തകങ്ങൾ ജയിൽ ലൈബ്രറിയിലേക്ക് സംഭാവന ചെയ്യുമെന്ന്'സാധാരണ' ധാരണയുടെ അടിസ്ഥാനത്തിലാണ് അനുമതി നൽകിയത്.
1909 മുതൽ സ്ത്രീകളുടെ വോട്ടവകാശത്തിന് അനുകൂലമായ മാധ്യമങ്ങൾ സൃഷ്ടിക്കുന്നതിന് കലാകാരന്മാരെ പരിശീലിപ്പിക്കുകയും പിന്തുണയ്ക്കുകയും ചെയ്ത സഫ്രഗെറ്റ് അറ്റ്ലിയറിൽ ഉൾപ്പെട്ട ഒരു കലാകാരിയായിരുന്നു ഹിൽഡ ഡാളസ്. WSPU പ്രസിദ്ധീകരണമായ വോട്ട്സ് ഫോർ വുമണിനായി ഹിൽഡ ഡാളസ് ഒരു പോസ്റ്റർ രൂപകൽപന ചെയ്യുകയും പിന്നീട് പത്രം ദി സഫ്രഗെറ്റ് ആയി മാറിയപ്പോൾ ജോവാൻ ഓഫ് ആർക്ക് അവതരിപ്പിക്കുന്ന ഒരു പോസ്റ്റർ പുനർരൂപകൽപ്പന ചെയ്യുകയും ചെയ്തു.[9] ഹിൽഡ ഡാളസ് സ്ലേഡ് സ്കൂൾ ഓഫ് ആർട്ടിൽ (1910-11) പരിശീലനം നേടി. സ്ത്രീകൾക്കായുള്ള വോട്ടുകൾക്കായുള്ള ഹിൽഡ ഡാളസിന്റെ പോസ്റ്റർ
1909 ജനുവരി 25-ന്, ലൂസി നോറിസും മേരി ക്ലാർക്കും പ്രധാനമന്ത്രി എച്ച്.എച്ച്. അസ്‌ക്വിത്തിനെ കാണുന്നതിൽ നിന്ന് പിന്തിരിപ്പിച്ചതിന് ശേഷം, 10 ഡൗണിംഗ് സ്ട്രീറ്റിലേക്ക് കാതറിൻ ഡഗ്ലസ് സ്മിത്തിനും ഫ്രാൻസിസ് ബാർട്ട്‌ലെറ്റിനും ഒപ്പം ഐറിൻ ഡാളസ് ഒരു ടാക്സിയിൽ പോയി. ഡാളസും മറ്റുള്ളവരും ഒരു ട്രിപ്പിൾ സ്ട്രെങ്ത് പോലീസ് വലയം മറികടന്ന്, പ്രധാനമന്ത്രിയെ കാണണമെന്ന് ആവശ്യപ്പെട്ടു, മുമ്പത്തെ മൂന്ന് സ്ത്രീകളെപ്പോലെ, 'അവരുടെ വഴിക്ക് ബലപ്രയോഗം' നടത്താൻ ശ്രമിച്ചു.എല്ലാവരെയും അറസ്റ്റ് ചെയ്തു,[5] ജയിലിലടച്ചു. കോൺസ്റ്റൻസ് ലിറ്റണിനൊപ്പം ഹോളോവേയും ആ പ്രത്യേക 'വിയോജിപ്പുള്ള ജോലി' ചെയ്യാൻ വിസമ്മതിക്കുകയും പിന്നീട് പശ്ചാത്തപിക്കുകയും ചെയ്തു.
അവലംബം
വർഗ്ഗം:1883-ൽ ജനിച്ചവർ വർഗ്ഗം:1878-ൽ ജനിച്ചവർ വർഗ്ഗം:1958-ൽ മരിച്ചവർ
ചതുരശ്ര മൈൽ
വിസ്തീർണത്തിന്റെ ഒരളവാണ് ചതുരശ്ര മൈൽ. ഒരു മൈൽ ദൈർഘ്യമുള്ള വശങ്ങളോടു കൂടിയ സമചതുരത്തിന്റെ വിസ്തീർണ്ണത്തിനു തുല്യമായ വിസ്തൃതിയാണിത്. സാധാരണയായി വലിയ ഭൂവിഭാഗങ്ങളുടെയും വലിയ ജലാശയങ്ങളുടെയും വിസ്തൃതിയെക്കുറിക്കാൻ ഉപയോഗിക്കുന്നു. sq mi എന്ന് ചുരുക്കി എഴുതാറുണ്ട്.
മറ്റു അളവുകളുമായുള്ള താരതമ്യം
ഒരു ചതുരശ്ര മൈൽ എന്നാൽ
അവലംബം
വർഗ്ഗം:വിസ്തീർണത്തിന്റെ ഏകകങ്ങൾ വർഗ്ഗം:അളവുകൾ
ജൂലി റെനി ബ്രഹ്മർ
ഒരു അമേരിക്കൻ തൊറാസിക് അർബുദ ചികിത്സകയാണ് ജൂലി റെനി ബ്രഹ്മർ. ജോൺസ് ഹോപ്കിൻസ് സർവ്വകലാശാലയിലെ ബ്ലൂംബെർഗ്~കിമ്മൽ ഇൻസ്റ്റിറ്റ്യൂട്ട് ഫോർ കാൻസർ ഇമ്മ്യൂണോതെറാപ്പിയിലെ അപ്പർ എയറോഡൈജസ്റ്റീവ് ഡിപ്പാർട്ട്‌മെന്റിന്റെ ഉപമേധാവിയും തൊറാസിക് ഓങ്കോളജിയിൽ മെർലിൻ മേയർഹോഫ് പ്രൊഫസറുമാണ് അവർ.
ആദ്യകാല ജീവിതവും വിദ്യാഭ്യാസവും
അമേരിക്കൻ ഐക്യനാടുകളിലെ നെബ്രാസ്‌ക സംസ്ഥാനത്തുനിന്നുള്ള ഒരു കർഷകനായ പിതാവിനും നഴ്‌സായ മാതാവിനും ജനിച്ച ബ്രഹ്മർ ജനിച്ചതും വളർന്നതും നെബ്രാസ്കയിലാണ്. ക്രെയ്‌ടൺ സർവ്വകലാശാലിയിൽ നിന്ന് 1989ൽ കെമിസ്ട്രി ആൻഡ് ഫിലോസഫി എന്ന വിഷയത്തിൽ ശാസ്ത്രബിരുദം നേടിയ അവർ 1993-ൽ നെബ്രാസ്‌ക സർവ്വകലാശാലയുടെ വൈദ്യശാസ്ത്ര വിഭാഗത്തിൽനിന്ന് തന്റെ വൈദ്യശാസ്ത്ര ബിരുദം നേടി. അതിനു ശേഷം, യൂട്ടാ സർവ്വകലാശാലിയിൽ ഇന്റേണൽ മെഡിസിനിൽ ഇന്റേൺഷിപ്പും റെസിഡൻസിയും പൂർത്തിയാക്കി. ചീഫ് മെഡിക്കൽ റസിഡന്റായി നിയമിതയായ ശേഷം, ജോൺസ് ഹോപ്കിൻസ് സർവ്വകലാശാലയിലെ കിമ്മൽ കാൻസർ സെന്ററിൽ മെഡിക്കൽ ഓങ്കോളജിയിൽ ഫെലോഷിപ്പും പൂർത്തിയാക്കി.
സ്വകാര്യ ജീവിതം
2004 ജൂണിൽ ബ്രഹ്മർ മൈക്കൽ ജി. നാസ്റ്റിനെ വിവാഹം കഴിച്ചുവെങ്കിലും അടുത്ത ഡിസംബറിൽ മെക്സിക്കോയിൽ സ്കൂബ ഡൈവിങ്ങിനിടെ അദ്ദേഹം മരണപ്പെടുകയായിരുന്നു.
മെറ്റേണൽ-ഫീറ്റൽ മെഡിസിൻ
പെരിനറ്റോളജി എന്നും അറിയപ്പെടുന്ന മെറ്റേണൽ-ഫീറ്റൽ മെഡിസിൻ (MFM) ഗർഭധാരണത്തിനു മുമ്പും സമയത്തും അതിനുശേഷവും അമ്മയുടെയും ഗർഭപിണ്ഡത്തിന്റെയും ആരോഗ്യപ്രശ്നങ്ങൾ കൈകാര്യം ചെയ്യുന്നതിൽ ശ്രദ്ധ കേന്ദ്രീകരിക്കുന്ന ഒരു വൈദ്യശാസ്ത്ര ശാഖയാണ്.
പ്രസവചികിത്സ മേഖലയിൽ ഉപവിദഗ്‌ദ്ധരായ ഫിസിഷ്യൻമാരാണ് മെറ്റേണൽ-ഫീറ്റൽ മെഡിസിൻ വിദഗ്ധർ. അവരുടെ പരിശീലനത്തിൽ സാധാരണയായി പ്രസവചികിത്സയിലും ഗൈനക്കോളജിയിലും നാല് വർഷത്തെ റെസിഡൻസിയും തുടർന്ന് മൂന്ന് വർഷത്തെ ഫെലോഷിപ്പും ഉൾപ്പെടുന്നു. അവർ പ്രസവത്തിനു മുമ്പുള്ള പരിശോധനകൾ നടത്തുകയും ചികിത്സകൾ നൽകുകയും ശസ്ത്രക്രിയകൾ നടത്തുകയും ചെയ്യാം. അപകടസാധ്യത കുറഞ്ഞ ഗർഭാവസ്ഥയിൽ ഒരു കൺസൾട്ടന്റായും, പ്രത്യേകിച്ച് ഉയർന്ന അപകടസാധ്യതയുള്ള ഗർഭാവസ്ഥകളിൽ പ്രാഥമിക പ്രസവചികിത്സകരായും അവർ പ്രവർത്തിക്കുന്നു. ജനനത്തിനു ശേഷം, അവർ പീഡിയാട്രീഷ്യൻമാരുമായോ നിയോനറ്റോളജിസ്റ്റുകളുമായോ അടുത്ത് പ്രവർത്തിച്ചേക്കാം. അമ്മയെ സംബന്ധിച്ചിടത്തോളം, പെരിനറ്റോളജിസ്റ്റുകൾ നിലവിലുള്ള ആരോഗ്യപ്രശ്നങ്ങൾക്കും ഗർഭധാരണം മൂലമുണ്ടാകുന്ന സങ്കീർണതകൾക്കും സഹായിക്കുന്നു.
ചരിത്രം
തൽഫലമായി, വളർന്നുവരുന്ന ഈ മെഡിക്കൽ രീതികളിൽ ശ്രദ്ധ കേന്ദ്രീകരിക്കുന്നതിനായി സംഘടനകൾ വന്നു, 1991-ൽ, പെരിനാറ്റൽ മെഡിസിൻ്റെ ആദ്യ അന്താരാഷ്ട്ര കോൺഗ്രസ് നടന്നു, അതിൽ വേൾഡ് അസോസിയേഷൻ ഓഫ് പെരിനാറ്റൽ മെഡിസിൻ സ്ഥാപിതമായി.
ഇന്ന്, അന്തർദേശീയ തലത്തിലുള്ള പ്രധാന ആശുപത്രികളിൽ മെറ്റേണൽ-ഫീറ്റൽ മെഡിസിൻ വിദഗ്ധരെ കണ്ടെത്താൻ കഴിയും. അവർ സ്വകാര്യ ഉടമസ്ഥതയിലുള്ള ക്ലിനിക്കുകളിലോ സർക്കാർ ധനസഹായമുള്ള വലിയ സ്ഥാപനങ്ങളിലോ ജോലി ചെയ്തേക്കാം.
പരിശീലനത്തിന്റെ വ്യാപ്തി
മെറ്റേണൽ-ഫീറ്റൽ മെഡിസിൻ സ്പെഷ്യലിസ്റ്റുകൾ മാതൃ പരിചരണത്തിന്റെ തലങ്ങളിൽ, ഗർഭാവസ്ഥയിൽ കുഞ്ഞിനോ അമ്മക്കോ അല്ലെങ്കിൽ ഇരുവർക്കും ആരോഗ്യപരമായ അപകടസാധ്യതകളുള്ള രോഗികളെ പരിചരിക്കുന്നു.
വിട്ടുമാറാത്ത അവസ്ഥകളുള്ള ഗർഭിണികളായ സ്ത്രീകളെ (ഉദാഹരണത്തിന്, ഹൃദയം അല്ലെങ്കിൽ വൃക്കരോഗം, രക്താതിമർദ്ദം, പ്രമേഹം, ത്രോംബോഫീലിയ), ഗർഭധാരണവുമായി ബന്ധപ്പെട്ട സങ്കീർണതകൾക്ക് സാധ്യതയുള്ള ഗർഭിണികൾ (ഉദാഹരണത്തിന് അകാല പ്രസവം, പ്രീ-എക്ലാംപ്സിയ, ഇരട്ട അല്ലെങ്കിൽ ട്രിപ്പിൾ ഗർഭം), അപകടസാധ്യതയുള്ള ഗർഭപിണ്ഡമുള്ള ഗർഭിണികൾ എന്നിവരെ അവർ ശ്രദ്ധിക്കുന്നു. ക്രോമസോം അല്ലെങ്കിൽ ജന്മനായുള്ള വൈകല്യങ്ങൾ, മാതൃ രോഗങ്ങൾ, അണുബാധകൾ, ജനിതക രോഗങ്ങൾ, വളർച്ചാ നിയന്ത്രണം എന്നിവ കാരണം ഗര്ഭപിണ്ഡത്തിന് അപകടസാധ്യതയുണ്ട്.
ഗർഭാവസ്ഥയിൽ പലതരം സങ്കീർണതകൾ ഉണ്ടാകാം. സങ്കീർണതയുടെ തീവ്രതയെ ആശ്രയിച്ച്, ഒരു മെറ്റേണൽ-ഫീറ്റൽ മെഡിസിൻ വിദഗ്ദന് രോഗിയെ ഇടയ്ക്കിടെ കാണേണ്ടിവരാം, അല്ലെങ്കിൽ ഗർഭകാലത്ത് അവർ പ്രാഥമിക പ്രസവചികിത്സക രാകാം. പ്രസവാനന്തരം, മെറ്റേണൽ-ഫീറ്റൽ മെഡിസിൻ വിദഗ്ധർ ഒരു രോഗിയെ പുനർ പരിശോധന നടത്തുന്നത് തുടരുകയും ഉണ്ടായേക്കാവുന്ന ഏതെങ്കിലും മെഡിക്കൽ സങ്കീർണതകൾ നിരീക്ഷിക്കുകയും ചെയ്യാം.
ഗർഭാവസ്ഥയുടെ സങ്കീർണതകൾ മൂലമുള്ള മാതൃ-ശിശു മരണനിരക്ക് 1990 മുതൽ 23% കുറഞ്ഞു, 377,000 മരണങ്ങളിൽ നിന്ന് 293,000 മരണങ്ങളായി. മിക്ക മരണങ്ങൾക്കും അണുബാധ, മാതൃ രക്തസ്രാവം, പ്രസവം തടസ്സപ്പെടൽ എന്നിവ കാരണമായി കണക്കാക്കാം, അവരുടെ മരണനിരക്ക് അന്തർദ്ദേശീയമായി വ്യാപകമായി വ്യത്യാസപ്പെടുന്നു. സൊസൈറ്റി ഫോർ മെറ്റേണൽ-ഫീറ്റൽ മെഡിസിൻ (SMFM) ഗവേഷണം, വിദ്യാഭ്യാസം, പരിശീലനം എന്നിവയിലൂടെ പ്രതിരോധം, രോഗനിർണയം, ചികിത്സ എന്നിവയുടെ മാനദണ്ഡങ്ങൾ അനുസരിച്ച് മാതൃ-ശിശു ഫലങ്ങൾ മെച്ചപ്പെടുത്താൻ ശ്രമിക്കുന്നു.
പരിശീലനം
ഉയർന്ന അപകടസാധ്യതയുള്ള ഗർഭധാരണത്തെ വിലയിരുത്തുന്നതിലും കൈകാര്യം ചെയ്യുന്നതിലും അധികമായി 3 വർഷത്തെ പ്രത്യേക പരിശീലനത്തിന് വിധേയരായ ഒബ്‌സ്റ്റട്രീഷ്യൻ-ഗൈനക്കോളജിസ്റ്റുകളാണ് മെറ്റേണൽ-ഫീറ്റൽ മെഡിസിൻ വിദഗ്ധർ. യുണൈറ്റഡ് സ്റ്റേറ്റ്സിൽ, അത്തരം ഒബ്സ്റ്റട്രീഷ്യൻ-ഗൈനക്കോളജിസ്റ്റുകളെ അമേരിക്കൻ ബോർഡ് ഓഫ് ഒബ്സ്റ്റട്രീഷ്യൻ ഗൈനക്കോളജിസ്റ്റ്സ് (ABOG) അല്ലെങ്കിൽ അമേരിക്കൻ ഓസ്റ്റിയോപതിക് ബോർഡ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി സാക്ഷ്യപ്പെടുത്തിയിട്ടുണ്ട്.
ഒബ്സ്റ്റെട്രിക്കൽ അൾട്രാസൗണ്ട്, അമ്നിയോസെന്റസിസ്, കോറിയോണിക് വില്ലസ് സാമ്പിൾ എന്നിവ ഉപയോഗിച്ചുള്ള പ്രീനേറ്റൽ ഡയഗ്നോസിസ്, ഉയർന്ന അപകടസാധ്യതയുള്ള ഗർഭധാരണം എന്നിവയിൽ മെറ്റേണൽ-ഫീറ്റൽ മെഡിസിൻ സ്പെഷ്യലിസ്റ്റുകൾക്ക് പരിശീലനം ഉണ്ട്. അൾട്രാസൗണ്ട്, ഡോപ്ലർ എന്നിവ ഉപയോഗിച്ചുള്ള ടാർഗെറ്റഡ് ഗർഭപിണ്ഡത്തിന്റെ വിലയിരുത്തൽ, ഗർഭപിണ്ഡത്തിന്റെ രക്തസാമ്പിളും രക്തപ്പകർച്ചയും, ഫെറ്റോസ്കോപ്പി, ഓപ്പൺ ഗര്ഭപിണ്ഡ ശസ്ത്രക്രിയ എന്നിവ പോലുള്ള വിപുലമായ നടപടിക്രമങ്ങളിൽ ചിലർക്ക് കൂടുതൽ പരിശീലനം ലഭിച്ചിട്ടുണ്ട്.
അവലംബം
വർഗ്ഗം:ഗർഭിണികളിലെ ആരോഗ്യ പ്രശ്നങ്ങൾ വർഗ്ഗം:ഒബ്സ്റ്റട്രിക്ക്സ് വർഗ്ഗം:Pages with unreviewed translations
ഈയം വിഷബാധ
മനുഷ്യ ശരീരത്തിൽ ഈയം മൂലമുണ്ടാകുന്ന ഒരുതരം ലോഹ വിഷബാധയാണ് ഈയം വിഷബാധ. മസ്തിഷ്കമാണ് ഇതിനോട് ഏറ്റവും കൂടുതൽ പ്രതികരിക്കുന്നത്. വയറുവേദന, മലബന്ധം, തലവേദന, ക്ഷോഭം, ഓർമ്മ പ്രശ്നങ്ങൾ, വന്ധ്യത, പാരെസ്തേഷ്യ എന്നിവയാണ് ഈ വിഷബാധയുടെ ലക്ഷണങ്ങൾ. ഇതുമൂലം ബൗദ്ധിക വൈകല്യത്തിന് കാരണമാവുകയും പെരുമാറ്റ പ്രശ്നങ്ങൾ ഉണ്ടാവുകയും ചെയ്യുന്നു. കഠിനമായ വിഷബാധയിൽ വിളർച്ച, കോച്ചിപ്പിടുത്തം, കോമ അല്ലെങ്കിൽ മരണം വരെ സംഭവിക്കാം.
മലിനമായ വായു, വെള്ളം, പൊടി, ഭക്ഷണം അല്ലെങ്കിൽ ഉപഭോക്തൃ ഉൽ‌പ്പന്നങ്ങൾ എന്നിവയിലൂടെ ഈയം വിഷബാധ സംഭവിക്കാവുന്നതാണ്. ഈയം പെയിന്റ് അടങ്ങിയ വസ്തുക്കൾ വായിൽ വയ്ക്കാനും ഈയത്തിന്റെ വലിയൊരു ഭാഗം ആഗിരണം ചെയ്യാനും സാധ്യതയുള്ളതിനാൽ കുട്ടികൾ കൂടുതൽ അപകടസാധ്യതയിലാണ്. പ്രത്യേക അപകടസാധ്യതയുള്ള ചില തൊഴിലുകളിലേർപ്പെടുന്ന മുതിർന്നവരിൽ ഈയം വിഷബാധയുണ്ടാകാനുള്ള സാധ്യത കൂടുതലാണ്. രക്തത്തിലെ ഈയം നിരക്ക് അളക്കുന്നതിലൂടെയാണ് രോഗനിർണയം നടത്തുന്നത്. സെന്റർസ് ഫോർ ഡിസീസ് കൺട്രോൾ (യുഎസ്) മുതിർന്നവർക്ക് രക്തത്തിലെ ലെഡിന് 10 µg/dl (10 µg/100 g) എന്ന പരിധിയും കുട്ടികൾക്ക് 5 µg/dl 5 എന്ന പരിധിയും നിശ്ചയിച്ചിട്ടുണ്ട്. ചുവന്ന രക്താണുക്കളുടെ ഘടനാമാറ്റം നിരീക്ഷിച്ചും എക്സ്-റേയിൽ കാണുന്നതുപോലെ കുട്ടികളുടെ അസ്ഥികളിലെ അടയാളങ്ങളിലൂടെയോ എലവേറ്റഡ് ഈയം കണ്ടെത്താം.
ഈയം വിഷബാധ തടയാൻ കഴിയും. വീട്ടിൽ നിന്ന് ഈയം അടങ്ങിയ ഇനങ്ങൾ നീക്കംചെയ്യൽ, മെച്ചപ്പെട്ട വെന്റിലേഷൻ, ജോലിസ്ഥലത്തെ മോണിറ്ററിംഗ് പോലുള്ള ശ്രമങ്ങൾ, പെയിന്റ്, ഗ്യാസോലിൻ തുടങ്ങിയ ഉൽപ്പന്നങ്ങളിൽ ഈയം നിരോധിക്കുന്ന നിയമങ്ങൾ പോലുള്ള രാജ്യവ്യാപകമായ നയങ്ങൾ, അനുവദനീയമായ അളവ് കുറയ്ക്കൽ എന്നിവ ഇതിൽ ഉൾപ്പെടുന്നു. വെള്ളം, മണ്ണ് എന്നിവയുടെ ഈയം മലിനീകരണം തടയുക, ഈയത്തിന്റെ ഉറവിടം നീക്കം ചെയ്യുക, ഈയവുമായി ബന്ധമുള്ള മരുന്നുകളുടെ ഉപയോഗം കുറയ്ക്കുക എന്നിവയാണ് സ്വീകരിക്കാവുന്നത്. കിലീഷൻ തെറാപ്പി വഴി ഇത് ശരീരത്തിൽ നിന്ന് പുറന്തള്ളാൻ കഴിയും. ഡൈമെർകാപ്രോൾ, എഡിറ്റേറ്റ് കാൽസ്യം ഡൈ സോഡിയം, സുസിമർ എന്നിവ ഉപയോഗിച്ച് ചികിൽസിക്കുന്നു.
2016 ൽ ലോകമെമ്പാടുമുള്ള 540,000 മരണങ്ങൾക്ക് ഈയം കാരണമായതായി കരുതപ്പെടുന്നു. വികസ്വര രാജ്യങ്ങളിൽ ഇത് സാധാരണയായി സംഭവിക്കാറുണ്ട്. ദരിദ്രരായവർക്ക് കൂടുതൽ അപകടസാധ്യതയുണ്ട്. ആയിരക്കണക്കിന് വർഷങ്ങളായി ആളുകൾ ഖനനം നടത്തുകയും ഈയം ഉപയോഗിക്കുകയും ചെയ്യുന്നു. ഈയം വിഷബാധയെക്കുറിച്ചുള്ള വിവരണങ്ങൾ ബിസി 2000 മുതൽക്കേ ഉണ്ട്. ഈയത്തിന്റെ ഉപയോഗം പരിമിതപ്പെടുത്താനുള്ള ശ്രമങ്ങൾ പതിനാറാം നൂറ്റാണ്ടുമുതൽക്കേയുണ്ട്.
അടയാളങ്ങളും ലക്ഷണങ്ങളും
മുതിർന്നവരിലും കുട്ടികളിലും ലക്ഷണങ്ങൾ വ്യത്യസ്തമായിരിക്കാം; തലവേദന, വയറുവേദന, ഓർമ്മക്കുറവ്, വൃക്ക തകരാറ്, പ്രത്യുത്പാദന പ്രശ്നങ്ങൾ, ബലഹീനത, വേദന എന്നിവയാണ് മുതിർന്നവരിലെ പ്രധാന ലക്ഷണങ്ങൾ.
മുതിർന്നവരിൽ ഈയം വിഷബാധയുടെ ആദ്യ ലക്ഷണങ്ങൾ സാധാരണഗതിയിൽ വ്യക്തമല്ല. വിഷാദം, വിശപ്പ് കുറയൽ, ഇടയ്ക്കിടെ വയറുവേദന, ഓക്കാനം, വയറിളക്കം, മലബന്ധം, പേശി വേദന എന്നിവ ഉൾപ്പെടുന്നു. അസ്വാസ്ഥ്യം, ക്ഷീണം, ഉറക്കത്തിലെ പ്രശ്നങ്ങൾ എന്നിവ മുതിർന്നവരിലെ മറ്റ് ആദ്യകാല ലക്ഷണങ്ങളാണ്. എന്നിരുന്നാലും, ഓരോ വ്യക്തിയുടെയും സ്വഭാവസവിശേഷതകളെ ആശ്രയിച്ച് ലക്ഷണങ്ങൾ വ്യത്യാസപ്പെട്ടിരിക്കുന്നു.
ഗർഭിണിയായ സ്ത്രീയിൽ ഏൽക്കുന്ന ഈയം വിഷബാധ മൂലം കുഞ്ഞിന്റെ അകാല ജനനത്തിനുള്ള സാധ്യതയുണ്ട്. കുഞ്ഞിന് ഭാരക്കുറവും അനുഭവപ്പെടാം. കുട്ടികൾക്ക് ഈയം വിഷബാധയ്ക്കുള്ള സാധ്യത കൂടുതലാണ്. കുട്ടികളിൽ, മുതിർന്നവരെ അപേക്ഷിച്ച് വേഗത്തിൽ ഈയം ആഗിരണം ചെയ്യപ്പെടുന്നു. ഇത് പ്രായമായവരെ അപേക്ഷിച്ച് കൂടുതൽ ശാരീരിക ദ്രോഹമുണ്ടാക്കുന്നു.
വിശപ്പ് കുറയൽ, വയറുവേദന, ഛർദ്ദി, ശരീരഭാരം കുറയ്ക്കൽ, മലബന്ധം, വിളർച്ച, വൃക്ക തകരാറ്, ക്ഷോഭം, അലസത, പഠന വൈകല്യങ്ങൾ, പെരുമാറ്റ പ്രശ്നങ്ങൾ എന്നിവയാണ് കുട്ടികളിലെ പ്രധാന ലക്ഷണങ്ങൾ.
ഉയർന്ന അളവിലുള്ള ഈയം വിഷം മൂലം വൃക്ക തകരാറിലാകുമെന്ന് തെളിവുകൾ സൂചിപ്പിക്കുന്നു. ഈയത്തിന്റെ വിഷാംശം നെഫ്രോപതിക്ക് കാരണമാവുകയും ഫാൻകോണി സിൻഡ്രോം ഉണ്ടാവുകയും ചെയ്യും, അതിൽ വൃക്കയുടെ പ്രോക്സിമൽ ട്യൂബുൾ പ്രവർത്തനം തകരാറിലാകുന്നു.
ഈയം വിഷം ഉയർന്ന രക്തസമ്മർദ്ദവുമായി ബന്ധപ്പെട്ടിരിക്കുന്നുവെന്ന് തെളിവുകൾ സൂചിപ്പിക്കുന്നു. കൂടാതെ, പഠനങ്ങളിൽ ഈയം എക്സ്പോഷറും കൊറോണറി ഹൃദ്രോഗവും, ഹൃദയമിടിപ്പിന്റെ വ്യതിയാനവും ഹൃദയാഘാതമരണവും തമ്മിൽ ബന്ധമുണ്ടെന്ന് കണ്ടെത്തിയിട്ടുണ്ട്. ഗൗട്ട് ഉണ്ടാവാനും ഈയം വിഷബാധ കാരണമാകുന്നു.
നാഡീവ്യൂഹം
പകരം=Eight MRI views of a brain in black and white, with yellow, orange, and red areas overlaid in spots mainly toward the front.|ലഘുചിത്രം| പ്രീഫ്രോണ്ടൽ കോർട്ടക്സ് [[എം.ആർ.ഐ. സ്കാൻ|എംആർഐ . ഒരു സാധാരണ തലച്ചോറിന്റെ ടെംപ്ലേറ്റിൽ വോളിയം നഷ്ടപ്പെടുന്ന പ്രദേശങ്ങൾ നിറത്തിൽ കാണിച്ചിരിക്കുന്നു. ]] ഈയം പെരിഫറൽ നാഡീവ്യവസ്ഥയെയും (പ്രത്യേകിച്ച് മോട്ടോർ ഞരമ്പുകളെയും ) കേന്ദ്ര നാഡീവ്യവസ്ഥയെയും ബാധിക്കുന്നു. പെരിഫറൽ നാഡീവ്യൂഹത്തിന്റെ ഫലങ്ങൾ മുതിർന്നവരിൽ കൂടുതൽ പ്രാധാന്യമർഹിക്കുന്നു. കേന്ദ്ര നാഡീവ്യൂഹത്തിന്റെ ഫലങ്ങൾ കുട്ടികളിൽ കൂടുതൽ ബാധിക്കുന്നു. ഈയം നാഡീകോശങ്ങളുടെ ആക്സോണുകളുടെ നാശത്തിന് കാരണമാകുകയും അവയുടെ മയലിൻഷീത്ത് നഷ്ടപ്പെടുകയും ചെയ്യുന്നു.
കൊച്ചുകുട്ടികളിലെ ഈയം എക്സ്പോഷർ പഠന വൈകല്യങ്ങളുമായും രക്തത്തിലെ ഈയം സാന്ദ്രത 10 ൽ കൂടുതലുമായും ബന്ധപ്പെട്ടിരിക്കുന്നു  μg / dL വികസന വൈകല്യങ്ങളുടെ അപകടത്തിലാണ്. കുട്ടികളിലെ രക്തത്തിലെ ഈയം ലെവൽ വർദ്ധിക്കുന്നത് ബുദ്ധിശക്തി, അൺ‌വെർബൽ യുക്തി, ഹ്രസ്വകാല മെമ്മറി, ശ്രദ്ധ, വായന, ഗണിത കഴിവ്, മികച്ച മോട്ടോർ കഴിവുകൾ, വൈകാരിക നിയന്ത്രണം, സാമൂഹിക ഇടപെടൽ എന്നിവയുമായി ബന്ധപ്പെട്ടിരിക്കുന്നു.
തൊഴിൽ മേഖല
പകരം=A man in a hard hat with a clear face plate leans over a conveyor belt with a metal instrument. He is in a factory setting with heavy machinery in the background.|വലത്ത്‌|ലഘുചിത്രം| ബാറ്ററി റീസൈക്ലിംഗ് തൊഴിലാളികൾക്ക് ഈയം എക്സ്പോഷർ ചെയ്യാനുള്ള സാധ്യതയുണ്ട്. ഈയം വിഷബാധയുടെ പ്രധാന കാരണം തൊഴിൽപരമായ എക്സ്പോഷറാണ്. വിവിധതരം ഈയം അടങ്ങിയ ഉൽ‌പ്പന്നങ്ങൾ‌ ഉൽ‌പാദിപ്പിക്കുന്ന മേഖലകളിൽ‌ ജോലിചെയ്യുന്നവരിൽ വിഷബാധ സാധ്യത കൂടുതലാണ്. റേഡിയേഷൻ ഷീൽഡുകൾ, വെടിമരുന്ന്, ചില ശസ്ത്രക്രിയ ഉപകരണങ്ങൾ, ഡിജിറ്റൽ എക്സ്-റേകൾക്ക് മുമ്പ് ഡെന്റൽ എക്സ്-റേ ഫിലിമുകൾ വികസിപ്പിക്കൽ (ഓരോ ഫിലിം പാക്കറ്റിനും വികിരണം കടന്നുപോകുന്നത് തടയാൻ ഒരു ഈയം ലൈനർ ഉണ്ടായിരുന്നു), പ്ലംബിംഗ്, സർക്യൂട്ട് ബോർഡുകൾ, ജെറ്റ് എഞ്ചിനുകൾ, സെറാമിക് ഗ്ലേസുകൾ. ഓട്ടോ മെക്കാനിക്സ്, ഗ്ലാസ് നിർമ്മാണം,  ബാറ്ററി നിർമ്മാണം,  ഫയറിംഗ് റേഞ്ച് പ്ലാസ്റ്റിക് നിർമ്മാണം എന്നിവയ്ക്ക് ഈയം എക്സ്പോഷർ ചെയ്യാനുള്ള സാധ്യതയുണ്ട്. വെൽഡിംഗ്, അച്ചടി, സിങ്ക്, ചെമ്പ് ഉരുക്കൽ, അയിര് സംസ്കരണം, ഖരമാലിന്യങ്ങളുടെ ജ്വലനം, പെയിന്റുകളുടെയും പിഗ്മെന്റുകളുടെയും ഉത്പാദനം എന്നിവയാണ് ഈയം അപകടസാധ്യതകൾ സൃഷ്ടിക്കുന്ന മറ്റ് തൊഴിലുകൾ.
ഭക്ഷണം
ഈയം കൂടുതലുള്ള മണ്ണിൽ കൃഷിചെയ്യുമ്പോൾ, വിളകളെ മലിനമാക്കുന്നു.
മായംചേർക്കൽ ഈയം വിഷബാധയുണ്ടാക്കാം. ബംഗ്ലാദേശിൽ മഞ്ഞൾ കൂടുതൽ മഞ്ഞനിറത്തിലാക്കാൻ ഈയം സംയുക്തങ്ങൾ ചേർത്തിരുന്നു. 1980 കളിൽ ആരംഭിച്ച ഇത് തുടരുന്നുവെന്ന് വിശ്വസിക്കപ്പെടുന്നു. രാജ്യത്തെ ഉയർന്ന ഈയം ലെവലിന്റെ പ്രധാന ഉറവിടങ്ങളിലൊന്നാണ് ഇതെന്ന് വിശ്വസിക്കപ്പെടുന്നു.
പെയിന്റ്
ചില ഈയം സംയുക്തങ്ങൾ വർണ്ണാഭമായ പെയിന്റുകളിൽ വ്യാപകമായി ഉപയോഗിക്കപ്പെടുന്നു. കുട്ടികളിൽ ഈയം വിഷത്തിന്റെ പ്രധാന മാർഗമാണ് ഈയം പെയിന്റ്. 1998-2000 ൽ നടത്തിയ ഒരു പഠനത്തിൽ യുഎസിലെ 38 ദശലക്ഷം ഭവന യൂണിറ്റുകൾക്ക് ഈയം അധിഷ്ഠിത പെയിന്റ് ഉണ്ടെന്ന് കണ്ടെത്തി. ഓയിൽ പെയിന്റിംഗിൽ മഞ്ഞയോ വെള്ളയോ പോലുള്ള നിറങ്ങൾ ഈയം കാർബണേറ്റ് ഉപയോഗിച്ച് നിർമ്മിക്കുന്നത് ഒരു കാലത്ത് സാധാരണമായിരുന്നു. ഈ നിറം കൈകാര്യം ചെയ്യുമ്പോൾ അമിത എക്സ്പോഷർ അല്ലെങ്കിൽ അശ്രദ്ധമൂലം ചിത്രകാരനായ കാരവാജിയോയ്ക്കും ഫ്രാൻസിസ്കോ ഗോയയ്ക്കും വിൻസെന്റ് വാൻ ഗോഗിനും ഈയം വിഷമേറ്റതായി അനുമാനിക്കുന്നു.
മണ്ണ്
പകരം=a closeup of a red gasoline pump with a warning label that reads, "for use as a motor fuel only" (in larger writing) "contains lead" (in smaller writing) "(tetraethyl)"|വലത്ത്‌|ലഘുചിത്രം| ഇന്ധന പമ്പിൽ ഒരു ഈയം മുന്നറിയിപ്പ്. ഓട്ടോമോട്ടീവ് ഗ്യാസോലിനിലേക്ക് ചേർക്കപ്പെട്ടിരുന്ന [[ടെട്രാ ഈതൈൽ ലെഡ്|ടെട്രാഥിലീഡ് മണ്ണിന്റെ മലിനീകരണത്തിന് കാരണമായി . ]] മണ്ണിലെ അവശിഷ്ട ഈയം നഗരപ്രദേശങ്ങളിൽ ഈയം എക്സ്പോഷർ ചെയ്യുന്നതിന് കാരണമാകുന്നു. ഈയം പെയിന്റ്, ഈയം അടങ്ങിയ ഗ്യാസോലിൻ, ഉപയോഗിച്ച എഞ്ചിൻ ഓയിൽ, കീടനാശിനികൾ,  വ്യവസായശാലകൾ എന്നിവയിൽ നിന്ന് മണ്ണിന് ഈയം മലിനീകരണം  ഉണ്ടാകാം. മലിനമായ മണ്ണിൽ വളർത്തുന്ന ഭക്ഷണം കഴിക്കുന്നത് ഒരു ഈയം അപകടത്തിന് കാരണമാകും.
വെള്ളം
അന്തരീക്ഷത്തിൽ നിന്നോ മണ്ണിൽ നിന്നോ ഉള്ള ഈയം ഭൂഗർഭജലത്തിലും ഉപരിതല ജലത്തിലും എത്തിച്ചേരാം. ഇത് കുടിവെള്ളത്തിലൂടെയും സാധ്യതയുണ്ട്, ഉദാ: ഈയം കൊണ്ട് നിർമ്മിച്ചതോ ഈയം സോൾഡറോ ഉള്ള പ്ലംബിംഗ്, ഫർണിച്ചറുകൾ എന്നിവയിൽ നിന്ന് ഈയം കലരാം. യു‌എസിൽ‌, മൊത്തം ഈയം എക്സ്പോഷറിന്റെ 14-20% കുടിവെള്ളം വഴിയാണ്. 2004 ൽ, വാഷിംഗ്ടൺ പോസ്റ്റിലെ ഏഴ് റിപ്പോർട്ടർമാരുടെ സംഘം വാഷിംഗ്ടൺ ഡിസിയിലെ കുടിവെള്ളത്തിൽ ഉയർന്ന അളവിൽ ഈയം കണ്ടെത്തി, ഈ മലിനീകരണത്തെക്കുറിച്ചുള്ള നിരവധി ലേഖനങ്ങൾക്കായി അന്വേഷണ റിപ്പോർട്ടിംഗിനുള്ള അവാർഡ് നേടി.
മേൽക്കൂരയിലോ സംഭരണ ടാങ്കിലോ ഈയം മലിനീകരണം ഉണ്ടെങ്കിൽ, കുടിവെള്ളമായി ഉപയോഗിക്കുന്ന മേൽക്കൂരയിൽ നിന്ന് ശേഖരിക്കുന്ന മഴവെള്ളത്തിൽ ഈയം അടങ്ങിയിരിക്കാം.
ഈയം അടങ്ങിയ ഉൽപ്പന്നങ്ങൾ
2015 മെയ് മാസത്തിൽ ഉത്തർപ്രദേശിലെ ഇന്ത്യൻ ഭക്ഷ്യ സുരക്ഷാ റെഗുലേറ്റർമാർ മാഗി നൂഡിൽസിന്റെ സാമ്പിളുകളിൽ അനുവദനീയമായ പരിധിക്കപ്പുറം 17 മടങ്ങ് വരെ ഈയം അടങ്ങിയിരിക്കുന്നതായി കണ്ടെത്തി. അനുവദനീയമായ പരിധിക്കപ്പുറം ഈയം അടങ്ങിയിരിക്കുന്നതായി കണ്ടെത്തിയതിനാൽ 2015 ജൂൺ 3 ന് ന്യൂഡൽഹി സ്റ്റോറുകളിൽ മാഗി നൂഡിൽസ് വിൽക്കുന്നത് ന്യൂഡൽഹി സർക്കാർ നിരോധിച്ചു. ഗുജറാത്ത് എഫ്ഡിഎ, ജൂൺ 4, 2015 ന് നൂഡിൽസിന്റെ 39 സാമ്പിളുകളിൽ 27 എണ്ണത്തിലും ഈയം ഉള്ളതായി കണ്ടെത്തി. ഇന്ത്യയിലെ ഏറ്റവും വലിയ റീട്ടെയിലർമാരായ ഫ്യൂച്ചർ ഗ്രൂപ്പ്, ബിഗ് ബസാർ, ഈസിഡേ, നീലഗിരി എന്നിവ മാഗി നൂഡിൽസിന് രാജ്യവ്യാപകമായി നിരോധനം ഏർപ്പെടുത്തിയിട്ടുണ്ട്. മറ്റു പല സംസ്ഥാനങ്ങളും മാഗി നൂഡിൽസ് നിരോധിച്ചിട്ടുണ്ട്.
ബുള്ളറ്റുകൾ
വെടിമരുന്നുമായുള്ള സമ്പർക്കം ഈയം എക്സ്പോഷറിന്റെ ഒരു ഉറവിടമാണ്. തോക്ക് ശ്രേണികളിൽ നിന്നുള്ള മലിനീകരണം സമീപത്ത് താമസിക്കുന്നവരെ ആശങ്കപ്പെടുത്തുന്നു.
പാത്തോഫിസിയോളജി
പകരം=Two chemical diagrams of tetra-ethyl lead, or (CH3CH2)4Pb. On the left one, carbon and hydrogen are labeled, on the right they are shown as lines only.|വലത്ത്‌|ലഘുചിത്രം| ചില ഇന്ധനങ്ങളിൽ അഡിറ്റീവായി ഇപ്പോഴും ഉപയോഗിക്കുന്ന [[ടെട്രാ ഈതൈൽ ലെഡ് ചർമ്മത്തിലൂടെ ആഗിരണം ചെയ്യാവുന്നതാണ് ]] വിഷമേൽക്കുന്നത് ശ്വസനം, ചർമ്മ സമ്പർക്കം എന്നിവയിലൂടെയാണ്. വായ, മൂക്ക്, കണ്ണുകൾ എന്നിവയുമായുള്ള നേരിട്ടുള്ള സമ്പർക്കത്തിലൂടെയും ഈയം ശരീരത്തിലെത്താം. പെയിന്റ്, ഭക്ഷണം, ഈയം അടങ്ങിയ ഉപഭോക്തൃ ഉൽ‌പന്നങ്ങൾ എന്നിവയിൽ കാണപ്പെടുന്ന അജൈവ ഈയം ചർമ്മത്തിലൂടെ മാത്രമേ ആഗിരണം ചെയ്യപ്പെടുകയുള്ളൂ. മുതിർന്നവരിൽ, ശ്വസിക്കുന്ന ഈയം പൊടിയുടെ 35-40% ശ്വാസകോശത്തിൽ നിക്ഷേപിക്കപ്പെടുന്നു, അതിൽ 95% രക്തപ്രവാഹത്തിലേക്ക് പോകുന്നു.
എപ്പിഡെമോളജി
പല വികസ്വര രാജ്യങ്ങളിലും ഉൽപ്പന്നങ്ങളിൽ ഈയം ഇപ്പോഴും അനുവദനീയമാണ്. ഈയം ഗ്യാസോലിൻ നിരോധിച്ച എല്ലാ രാജ്യങ്ങളിലും ശരാശരി രക്തത്തിലെ ഈയത്തിന്റെ അളവ് കുത്തനെ ഇടിഞ്ഞു. എന്നിരുന്നാലും, ചില വികസ്വര രാജ്യങ്ങൾ ഇപ്പോഴും ലെഡ്ഡ് ഗ്യാസോലിൻ അനുവദിക്കുന്നു, ഇത് മിക്ക വികസ്വര രാജ്യങ്ങളിലും ഈയം എക്സ്പോഷറിന്റെ പ്രാഥമിക ഉറവിടമാണ്. വികസ്വര രാജ്യങ്ങളിൽ കീടനാശിനികൾ പതിവായി ഉപയോഗിക്കുന്നത് ഈയം എക്സ്പോഷറിനും തുടർന്നുള്ള വിഷത്തിനും കാരണമാകുന്നു. വികസ്വര രാജ്യങ്ങളിലെ പാവപ്പെട്ട കുട്ടികൾക്ക് ഈയം വിഷബാധയ്ക്കുള്ള സാധ്യത കൂടുതലാണ്. ഈയം വിഷബാധ മൂലമുണ്ടാകുന്ന ലോകത്തിലെ രോഗത്തിന്റെ അഞ്ചിലൊന്ന് പടിഞ്ഞാറൻ പസഫിക്കിലാണ് സംഭവിക്കുന്നത്, അഞ്ചിലൊന്ന് തെക്കുകിഴക്കൻ ഏഷ്യയിലാണ്. പകരം=an ancient Greek black-and-white woodcut print of a middle aged bearded man. His left hand rests on a book and in his right he holds a plant.|ലഘുചിത്രം| എ.ഡി ഒന്നാം നൂറ്റാണ്ടിൽ [[പെഡാനിയസ് ഡയസ്ക്കോറിഡ്സ്|ഈയത്തിന്റെ സ്വാധീനം ഡയോസ്‌കോറൈഡ്സ് കുറിച്ചു ]] ക്രി.മു. 500 മുതൽ എ.ഡി 300 വരെ റോമൻ ജലസംഭരണികളിൽ ഈയം വ്യാപകമായി ഉപയോഗിച്ചിരുന്നു ജൂലിയസ് സീസറിന്റെ എഞ്ചിനീയർ വിട്രൂവിയസ് ഇങ്ങനെ റിപ്പോർട്ട് ചെയ്തു, “വെള്ളം ഈയം  പൈപ്പുകളേക്കാൾ മൺപാത്ര പൈപ്പുകളിൽ നിന്ന് ആരോഗ്യകരമാണ്. കാരണം ഇത് ഈയത്താൽ ദോഷകരമാണെന്ന് തോന്നുന്നു, കാരണം ഈയം   മനുഷ്യശരീരത്തിന് ഹാനികരമാണെന്ന് പറയപ്പെടുന്നു. " സമ്പന്നമായ റോമിൽ വ്യാപകമായുള്ള സന്ധിവാതം ഈയത്തിന്റെ ഫലമാണെന്നാണ് കരുതപ്പെടുന്നത്. ഈയം ഷുഗർ ( ഈയം (II) അസറ്റേറ്റ് ) വീഞ്ഞിനെ മധുരമാക്കാൻ ഉപയോഗിച്ചു, ഇതിന്റെ ഫലമായ സന്ധിവാതത്തെ "സാറ്റൈൻ" സന്ധിവാതം എന്നാണ് വിളിച്ചിരുന്നത്. റോമൻ സാമ്രാജ്യത്തിന്റെ തകർച്ചയ്ക്ക് ഈയം വിഷം കാരണമായേക്കാമെന്ന് അനുമാനിക്കപ്പെടുന്നു,
അവലംബം
വർഗ്ഗം:തൊഴിൽ രോഗങ്ങൾ വർഗ്ഗം:മലിനീകരണം
ഖുൽന ജില്ല
ബംഗ്ലാദേശിലെ ഒരു ജില്ലയാണ് ഖുൽന ജില്ല (ബംഗാളി: খুলনা জেলা, ഖുൽന ജെല, ഖുൽന സിൽ). ഖുൽന ഡിവിഷനിൽ ആണ് ഈ ജില്ല സ്ഥിതിചെയ്യുന്നു.
ഭൂമിശാസ്ത്രവും കാലാവസ്ഥയും
ഖുൽന ജില്ലയുടെ ആകെ വിസ്തീർണ്ണം 4,389.11 ചതുരശ്ര കിലോമീറ്റർ (1,694.64 ചതുരശ്ര മൈൽ) ആണ്. വടക്ക് ജസോർ ജില്ല, വടക്ക് കിഴക്ക് നറെയിൽ ജില്ല, കിഴക്ക് ബാഗർഹാട്ട് ജില്ല, തെക്ക് ബംഗാൾ ഉൾക്കടൽ, പടിഞ്ഞാറ് ഭാഗത്ത് സത്ഖീര ജില്ലയും വടക്കുപടിഞ്ഞാറ് നരോയ് ജില്ലയുമാണ് സ്ഥിതി ചെയ്യുന്നത്. ഖുൽന ജില്ലയിലെ പ്രധാന നദികളിൽ ഒന്നാണ് രൂപസ നദി.
അവലംബങ്ങൾ
വർഗ്ഗം:ബംഗ്ലാദേശിലെ ജില്ലകൾ
വാർഡെനിസ്
വാർഡെനിസ് (അർമേനിയൻ: Վարդենիս) (ഉച്ചാരണം വാർടെനിസ്) അർമേനിയയിലെ ഗെഘാർകുനിക് പ്രവിശ്യയുടെ തെക്കുകിഴക്കൻ ഭാഗത്തുള്ള ഒരു പട്ടണവും നഗര മുനിസിപ്പൽ സമൂഹവുമാണ്. മസ്‌റിക് നദിയുടെ താഴ്‌വരയിൽ, സമുദ്രനിരപ്പിൽ നിന്ന് ഏകദേശം 2,006 മീറ്റർ (6,581 അടി) ഉയരത്തിൽ മസ്‌റിക് ആർട്ടിസിയൻ തട പ്രദേശത്ത്, സെവൻ തടാകത്തിന്റെ തെക്കുകിഴക്കൻ തീരത്തിനു സമീപത്തായാണ് ഇത് സ്ഥിതിചെയ്യുന്നത്. ഇത് റോഡ് മാർഗ്ഗം തലസ്ഥാനമായ യെറിവാന് 170 കിലോമീറ്റർ (110 മൈൽ)  കിഴക്കുഭാഗത്തായും പ്രവിശ്യാ കേന്ദ്രമായ ഗവാറിന് 75 കിലോമീറ്ററും (47 മൈൽ) തെക്ക് കിഴക്കായുമാണ് സ്ഥിതിചെയ്യുന്നത്. 3,006 ഹെക്ടർ (7,430 ഏക്കർ) ഉൾക്കൊള്ളുന്ന വാർഡെനിസിന്റെ ഭരണ പ്രദേശത്തിൽ 736 ഹെക്ടർ (1,820 ഏക്കർ) നഗരം തന്നെ കൈവശപ്പെടുത്തിയിരിക്കുന്നു. വാർഡെനിസിന് 1995-ൽ ഒരു നഗര വാസസ്ഥലമെന്ന പദവി ലഭിച്ചു.
2011 ലെ സെൻസസ് പ്രകാരം പട്ടണത്തിലെ ജനസംഖ്യ 12,685 ആയിരുന്നു. എന്നിരുന്നാലും, 2016-ലെ ഔദ്യോഗിക കണക്കെടുപ്പ് പ്രകാരം വാർഡെനിയിലെ ജനസംഖ്യ 12,600 ആയിരുന്നു.
ചരിത്രം
വാർഡെനിസിന്റെ നിലവിലെ പ്രദേശം ഗ്രേറ്റർ അർമേനിയയുടെ ഒമ്പതാമത്തെ പ്രവിശ്യയായിരുന്ന ചരിത്രപ്രസിദ്ധമായ സ്യൂനിക്കിലെ സോട്ക് കന്റോണിന്റെ ഭാഗമായിരുന്നു.
പരമ്പരാഗത ഐതിഹ്യങ്ങൾ പ്രകാരം, ഇതിഹാസ ഗോത്രപിതാവും അർമേനിയൻ രാഷ്ട്രത്തിന്റെ സ്ഥാപകനുമായി കണക്കാക്കപ്പെടുന്ന ഹായ്ക്കിന്റെ ചെറുമകൻ ഗെഘാം ഗെഘാമാബാക് എന്ന പേരിൽ ഈ വാസസ്ഥലം സ്ഥാപിച്ചു.
പത്തൊൻപതാം നൂറ്റാണ്ടിൽ ഈ പ്രദേശത്തുനിന്ന് നിരവധി അർമേനിയക്കാർ ജോർജിയയിലേക്ക് കുടിയേറി. 1829-1830 കാലഘട്ടത്തിൽ, പടിഞ്ഞാറൻ അർമേനിയയിലെ ഡയാഡിനിൽ (ടേറ്റോൺ) നിന്നുള്ള അർമേനിയൻ കുടിയേറ്റക്കാർ ഈ വാസസ്ഥലത്ത് വീണ്ടും താമസമാക്കി. 1930 മുതൽ 1995 വരെ ഇത് ഒരു ഭരണ കേന്ദ്രമായിരുന്നു. 1969 വരെ ഈ പട്ടണം ഔദ്യോഗികമായി ബസാർഗെച്ചാർ എന്നറിയപ്പെട്ടിരുന്നു. വാർഡെനിസിന്റെ ആദ്യത്തെ പൊതു നഗര പദ്ധതി 1952-ൽ നടപ്പാക്കപ്പെട്ടു. 2004-ൽ അർമേനിയയിലെ നഗരാസൂത്രണ മന്ത്രാലയത്തിന്റെ ആവശ്യപ്രകാരം കമ്മ്യൂണിറ്റി ഭൂമികൾ ഉൾപ്പെടെ പട്ടണത്തിന്റെ പുതുക്കിയ പ്ലാൻ വികസിപ്പിച്ചെടുത്തു.
അർമേനിയയിലെ ഏറ്റവും പഴയ വാസസ്ഥലങ്ങളിലൊന്നാണ് വാർഡെനിസ്. 568 സ്മാരകങ്ങൾ രേഖപ്പെടുത്തിയിട്ടുള്ള പട്ടണവും അതിന്റെ പരിസരങ്ങളും സാംസ്കാരിക പൈതൃകത്താൽ സമ്പന്നമാണ്. മാക്കെനാറ്റ്സ് ആശ്രമം, സോട്കിലെ ബസിലിക്ക, അയ്ർക്കിലെയും കർചാഘ്ബ്യൂരിലെയും ചാപ്പലുകൾ, ബിസി 3-1 സഹസ്രാബ്ദങ്ങളിലെ ശവകുടീരങ്ങൾ, സൈക്ലോപിയൻ കൊത്തുപണികൾ, മധ്യകാല ഖച്ച്കാറുകൾ (കുരിശ് കല്ലുകൾ) എന്നിവയാണ് ഏറ്റവും താത്‌പര്യമുണർത്തുന്നവ. വാർഡെനിസിന്റെ മധ്യഭാഗത്ത് അർമേനിയൻ ചരിത്രകാരനായ ഹോവ്ഹാനെസ് സാരെറ്റ്സി പ്രവർത്തിച്ചിരുന്ന 1905-ൽ നിർമ്മിക്കപ്പെട്ട് ചർച്ച് ഓഫ് സർപ്പ് അസ്ത്വാത്സാറ്റ്സിൻ (വിശുദ്ധ മാതാവ്) സ്ഥിതിചെയ്യുന്നു. 14-ഉം 17-ഉം നൂറ്റാണ്ടുകളിലെ നിരവധി ഖച്ച്കാറുകളാൽ ചുറ്റപ്പെട്ടതാണ് ഈ പള്ളി.
2020-ലെ നഗോർണോ-കറാബാക്ക് യുദ്ധത്തിൽ, അസർബൈജാനിൽനിന്ന് ഡ്രോൺ വഴി വിക്ഷപിച്ച റോക്കറ്റുകളിലൊന്ന് വാർഡെനിസിൽ പതിച്ചിരുന്നു.
ഭൂമിശാസ്ത്രം
സമുദ്രനിരപ്പിൽ നിന്ന് 2006 മീറ്റർ ഉയരത്തിൽ, മസ്‌റിക് നദിയുടെ താഴ്‌വരയിൽ സ്ഥിതി ചെയ്യുന്ന വാർഡെനിസ് പട്ടണം 82 കിലോമീറ്റർ (51 മൈൽ) നീളമുള്ള വാർഡെനിസ് പർവതനിരകളാൽ ആധിപത്യം പുലർത്തുന്ന പ്രദേശമാണ്. സമുദ്രനിരപ്പിൽ നിന്ന് 3,522 മീറ്റർ (11,555 അടി) ഉയരത്തിലുള്ള ഈ ശ്രേണിയിലെ ഏറ്റവും ഉയർന്ന കൊടുമുടിയായ വാർഡെനിസ് പർവതം വാർഡെനിസ് പട്ടണത്തിൽ നിന്ന് ഏകദേശം 23 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു. ഈ പട്ടണത്തിന് വടക്ക് സെവൻ പർവതനിരയും അതിർത്തിയാണ്. സെവൻ തടാകത്തിന് റെ തെക്കുകിഴക്കൻ തീരത്ത് നിന്ന് ഏകദേശം 6 കിലോമീറ്റർ (4 മൈൽ) അകലെയാണ് വാർഡെനിസ് പട്ടണം.
ഗബ്രിയേൽ കോട്ട്
1890-ൽ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണച്ചായാചിത്രമാണ് ഗബ്രിയേൽ കോട്ട്. ബോഗുറേയുടെ ഏറ്റവും ശ്രദ്ധേയമായ ഒരു വിദ്യാർത്ഥിയായ ഗബ്രിയേൽ കോട്ട് ഫ്രഞ്ച് ചിത്രകാരൻ പിയറി ആഗസ്റ്റേ കോട്ടിൻറെ മകളായിരുന്നു. ഈ ചിത്രം അദ്ദേഹത്തിൻറെ എക്കാലത്തേയും ഒരെ ഒരു നോൺ-കമ്മീഷൻ ചിത്രം ആയിരുന്നു.
ഹോമി കെ ഭാഭ
ഒരു ഉത്തരാധുനിക ചിന്തകനാണ് ഹോമി കെ ഭാഭ. ആൻ എഫ് റോഥെൻബെർഗ് പ്രൊഫെസർ ഓവ് ഇംഗ്ലീഷ് ആന്റ് അമേരിക്കൻ ലിറ്റെറേച്ചെർ ആന്റ് ലാംഗ്വേജ്,ഹാർവാഡ് യൂനിവേഴ്സിറ്റി ഹ്യൂമനിറ്റീസ് സെന്റെർ ഡയറക്റ്റർ എന്നീ സ്ഥാനങ്ങൾ അലങ്കരിക്കുന്നു.സമകാലിക പോസ്റ്റ് കൊളൊണിയൽ പഠനത്തിൽ ഏറ്റവും മികച്ച പണ്ഡിതരിൽ ഒരാളായി കണക്കാക്കപ്പെടുന്നു. 2012-ൽ ഇൻഡ്യാ ഗവർമെന്റ് അദ്ദേഹത്തെ പത്മഭൂഷൺ ബഹുമതി നൽകി ആദരിച്ചു.
ഗബ്രിയേൽ കോട്ട്
ചിത്രകാരനെക്കുറിച്ച്
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥ്യബോധമുളവാക്കുന്ന ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിക് രംഗ ചിത്രീകരണങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും ഏറെ പ്രസിദ്ധനായിരുന്ന അദ്ദേഹത്തിന് ഇക്കാലത്ത് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ പുതിയ താല്പര്യങ്ങളാൽ അദ്ദേഹവും രചനകളുടം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.
അവലംബം
Citations
ഹോമി കെ ഭാഭ
ഔദ്യോഗികജീവിതം
സസ്സക്സ് യൂണിവവേഴ്സിറ്റിയിൽ പത്തു വർഷത്തിൽക്കൂടുതൽ അദ്ധ്യാപകനായി പ്രവർത്തിച്ചു. പ്രിൻസ്ടൺ യൂണിവേഴ്സിറ്റിയിൽ അദ്ദേഹത്തിനു സീനിയർ ഫെല്ലോഷിപ്പ് കിട്ടി. പെൻസില്വാനിയ യൂണിവേഴ്സിറ്റിയിലെ സ്റ്റീൻബർഗ് വിസിറ്റിങ്ങ് പ്രൊഫെസ്സർ ആയും അദ്ദേഹം പ്രവർത്തിച്ചു. അവിടെ വച്ചു അദ്ദേഹം റിച്ചാർഡ് റൈറ്റ് പ്രഭാഷണ പരമ്പര നടത്തി.
ഗബ്രിയേൽ കോട്ട്
അവലംബം
Bibliography
ഹോമി കെ ഭാഭ
ആശയങ്ങൾ
അദ്ദേഹത്തിന്റെ ഒരു പ്രധാന ആശയം സങ്കരണം എന്നറിയപ്പെടുന്നു. ഇത് എഡ്വേർഡ് സൈദിന്റെ കൃതികളിൽ നിന്നും എടുത്തതാണ്. ബഹുസാംസ്കാരികതയിൽ നിന്നാണ് പുതിയ സാസ്കാരിക രൂപങ്ങൾ ഉരുത്തിരിയുന്നതെന്ന് ഇതു വിവരിക്കുന്നു. കോളനിവൽകരണം ഭൂതകാലത്തിൽ മാത്രം ചേർന്നിരിക്കുന്നതാണെന്നതിനു പകരം അതിന്റെ ചരിത്രങ്ങളും സംസ്കാരവും വർത്തമാനത്തിലേയ്ക്കു കടന്നുകയറിയിരിക്കുന്നതെങ്ങനെയെന്ന് ഭാഭ കാണിച്ചുതരുന്നു. ഇതു നമ്മുടെ അന്തർസംസ്കാരിക ബന്ധങ്ങളെപ്പറ്റിയുള്ള നമ്മുടെ അറിവു തിരുത്തേണ്ടതിന്റെ ആവശ്യകത നമ്മെ ബോധ്യപ്പെടുത്തുന്നു. സ്വാധീനത ഭാഭയുടെ പോസ്റ്റ് കൊളോണിയൽ തത്ത്വശാസ്ത്രം പോസ്റ്റ്- സ്ട്രക് ചറാലിസം എന്നതിനോടാണു കൂടുതൽ വിധേയപ്പെട്ടിരിക്കുന്നത്. ജക്വസ് ദെറിദയുടെ അപനിർമ്മാണം, ജാക്വസ് ലാക്കാന്റെ ലക്കാനിയൻ സൈക്കോ അനാലസിസ് മിഷേൽ ഫുക്കൊയുടെ നോഷൻ ഓഫ് ഡിസ്കഴ്സിവിറ്റി എന്നിവയുടെ സ്വാധീനങ്ങൾ അദ്ദേഹത്തിൽ കാണാവുന്നതാണ്. ഇതുകൂടാതെ, 1995ലെ ഒരു അഭിമുഖ സംഭാഷണത്തിൽ, എഡ്വേർഡ് സൈദ് ആണു തന്നെ ഏറ്റവുമധികം സ്വാധീനിച്ചതെന്ന് അദ്ദേഹം പറഞ്ഞിട്ടുണ്ട്.
ഗബ്രിയേൽ കോട്ട്
പുറം കണ്ണികൾ
Portrait of Gabrielle by William-Adolphe Bouguereau
ഹോമി കെ ഭാഭ
സ്വീകാര്യത
ഭാഭയെ അദ്ദേഹത്തിന്റെ നിഗൂഢമായ പദാവലിയും വിരസമായ ഗദ്യരീതിയും കാരണം വിമർശിക്കുന്നവരുണ്ട്. 1998ൽ ഫിലോസഫി ആന്റ് ലിറ്ററേച്ചർ എന്ന ആനുകാലികം അദ്ദേഹത്തിനു മോശം എഴുത്തിനു രണ്ടാം സ്ഥാനം നൽകപ്പെട്ടു.ഭാഭയ്ക്കു അദ്ദേഹത്തിന്റെ ദ ലൊക്കാഷൻ ഓഫ് കൾച്ചർ (The Location of Culture (Routledge, 1994)എന്ന പുസ്തകത്തിലെ ഒരു ഖണ്ഡികയ്ക്കാണു ഈ പുരസ്കാരം ലഭിച്ചത്. ന്യൂയോർക്ക് യൂണിവേഴ്സിറ്റിയിലെ പ്രൊഫസ്സറായ മാർക്ക് ക്രിസ്പിൻ മില്ലർ ഭാഭായുടെ എഴുത്തിനെപ്പറ്റി പറയുന്നത്, അദ്ദേഹത്തിന്റെ കൃതികൾ വായിച്ചപ്പോൾ എന്താണു ഭാഭ പറയുന്നത് എന്ന് അദ്ദേഹത്തിനു മനസ്സിലായില്ല എന്നും അതിലെ പദസൃഷ്ടിയും ലാറ്റിൻ രീതിയിലാക്കിയ വാക്കുകളുമല്ലാതെ അതിനപ്പുറം ഒരർത്ഥവും കണ്ടെത്താൻ ഒരാൾക്കു കഴിഞ്ഞില്ല എന്നു ഒരു വായനക്കരനു വാദിക്കാൻ കഴിയും എന്നാണ്. 2005ൽ ഒരു അഭിമുഖസംഭാഷണത്തിൽ, ഈ വിമർശനങ്ങൾക്കു മറുപടി പറയാൻ ശ്രമിച്ചു. തത്ത്വചിന്തകർ സധാരണക്കാരന്റെ സാധാരണ ഭാഷയുപയോഗിക്കണമെന്നു എല്ലാവരും കരുതുകയും എന്നാൽ ശാസ്ത്രജ്ഞരെ സാധാരണക്കാർക്കു പെട്ടെന്ന് മനസ്സിലാവാത്ത ഭാഷയുപയോഗിക്കാൻ അനുവദിക്കുകയും ചെയ്യുന്നതിൽ അസഹ്ണുത പ്രകടിപ്പിക്കുകയും ചെയ്തു.
ഗബ്രിയേൽ കോട്ട്
പുറം കണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
ഹോമി കെ ഭാഭ
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1949-ൽ ജനിച്ചവർ
കോട്ടപ്പുറം, കാസർഗോഡ്
കാസർഗോഡ് ജില്ലയിലെ നീലേശ്വരം നഗരസഭയിലെ ഒരു പ്രദേശമാണ് കോട്ടപ്പുറം. കോട്ടപ്പുറം എന്ന നാമത്തിൽ ഈ നാട് അറിയപ്പെടാൻ തുടങ്ങിയതും, അതിനു കാരണം ആകുന്ന തരത്തിൽ ഇവിടെ ഒരു കോട്ട ഉണ്ടായതും പതിനേഴാം നൂറ്റാണ്ടിനെ പകുതിയിൽ വെച്ച് ആയിരിക്കണം. 1732 ഇലാണ് കോലത്തിരിയും ,ഇക്കെരിയും(കർണാടക രാജാക്കന്മാർ ) തമ്മിലുണ്ടാക്കിയ ഉടമ്പടി അനുസരിച്ച് നീലേശ്വരത്ത് ഒരു കോട്ട കെട്ടാൻ ഇക്കീരിക്‌ അനുവാദം ലഭിക്കുന്നത്. കോട്ടപ്പുറം കോട്ട രൂപം കൊള്ളുന്നത് അങ്ങനെയാണ്. 1736 ആകുമ്പോഴേക്കും വളപട്ടണം, പുഴയ വരെ ജയിച്ചു കയറിയ ഇക്കെരിയന്മാരെ കൊലതിരിക്കാരും ഡച്ചുകാരും ചേർന്നു നേരിട്ടു. മടക്കരയിൽ വെച്ച് നടന്ന ഘോര യുദ്ധത്തിൽ ഇക്കെരിയന്മാരുടെ കർണാടക സൈന്യം പരാജയപ്പെട്ടു. എങ്കിലും, കോട്ടപ്പുറം കോട്ടയിൽ അവർ സുരക്ഷിതർ ആയിരുന്നു.ഇംഗ്ലീഷ് ,ഫ്രഞ്ച്,കർണാടക, കോലത്തിരി, എല്ലാരും കൂടി മലബാറിന്റെ മണ്ണിൽ രാഷ്ട്രിയ അനിശ്ചിതത്വം ഉണ്ടാക്കിയ ഒരു കാലം ആയിരുന്നു അത്. 1751 ആകുമ്പോഴേക്കും കോട്ട ഫ്രഞ്ചുകാരുടെ കയ്യിലായി. ഇംഗ്ലീഷുകാർ ഈ കോട്ട പിടിച്ചെടുക്കാൻ പലപ്പോഴായി ശ്രമിച്ചു. ഏത്‌ കലഘട്ടത്തിൽ ഈ കോട്ട പൂർണമായി തകർക്കപ്പെട്ടു എന്നത് വ്യക്തമല്ല.
കോട്ടപ്പുറം ഒരു തുറമുഖ നഗരം
ചരിത്രത്തിൽ രേഖപ്പെടുത്തിയിടത്തെല്ലാം കോട്ടപ്പുറം ഒരു വാണിജ്യ നഗരം ആയിട്ടാണ് കാണപ്പെടുന്നത്. നമ്മുടെ നാടിന്റെ പ്രകൃതി ദത്തമായ സവിശേഷതകൾ കാരണം, ഇതൊരു തുറമുഖനഗരമായി മാറി. ഇന്നത്തെ കോട്ടപ്പുറം നാടെന്ന സങ്കല്പത്തിൽ നിന്നും തീർത്തും വിഭിന്നമായി നീലേശ്വരം കേന്ദ്രികരിക്കപ്പെട്ടു നടന്ന രാജവംശങ്ങളുടെയും, ഭരണങ്ങളുടെയും ഒരു നഗരവും കച്ചവടകേന്ദ്രവും ആയിരുന്നു കോട്ടപ്പുറം. ഡച്ചുകാർ വാണിജ്യ ഉൽപ്പന്നങ്ങൾ കാര്യങ്കോട് പുഴ വഴി കോട്ടപ്പുറത്ത് എത്തിച്ച്, അവിടെ നിന്നാണ് കയറ്റുമതിചെയ്തിരുന്നത്
12 നൂറ്റാണ്ടിന്റെ അന്ത്യത്തിൽ കേരള തീരത്ത്‌ സഞ്ചരിച്ച മാർക്കാപോളോയുടെ യാത്രവിവരണത്തിലോ, 14 നൂറ്റാണ്ടിൽ കേരളം സഞ്ചരിച്ച ഇബ്നു ബ്തൂതയുടെ യാത്ര വിവരണത്തിലോ നീലേശ്വരം രാജ്യത്തെക്കുറിച്ചോ,ഈ മാപ്പിള നഗരത്തെക്കുറിച്ചോ വ്യക്തമായി ഒന്നും പറയുന്നില്ല. അപ്പോൾ ഒരു പക്ഷെ നീലേശ്വരം രാജ്യം തന്നെ നിലവിൽ വന്നിട്ടുണ്ടാകനം എന്നില്ല. കാരണം കോലത്തിരി നീലേശ്വരം രാജ്യം പകുത്തു കൊടുക്കുമ്പോൾ മാപ്പിള മാരുടെ ആവാസ കേന്ദ്രമായ ഒരു നഗരവും കൊടുത്തിരുന്നു ചരിത്രത്തിൽ കാണാം. മംഗലാപുരത്ത് നിന്ന് എഴിമാലയിലീക് പുറപ്പെട്ട ഇബ്നു ബത്തൂത്ത ഒരു ,മുസ്ലിം കേന്ദ്രത്തെ അവഗണിക്കാനുള്ള സാധ്യത കുറവാണ്. എങ്കിലും 1929 ഇല് ലണ്ടനിൽ പ്രസിദ്ധികരിച്ച ബതൂതയുടെ യാത്ര വിവരണത്തിന്റെ ഇംഗ്ലീഷ് പതിപ്പിൽ പരിഭാഷകൻ ഏഴിമലയെ കുറിച്ചുള്ള വിവരണത്തിൽ ഒരു അടിക്കുറിപ്പ് ഉണ്ട. അതിൽ ബത്തൂത്ത ഏഴിമലതുറമുഖം എന്ന് വിശേഷിപ്പിച്ചത് ഇന്ന് നീലേശ്വരം എന്ന് അറിയപ്പെടുന്ന സ്ഥലത്തെ ആയിരിക്കാം എന്നു സൂചന ഉണ്ടെന്നും, നീലേശ്വരം എന്ന് പറയുമ്പോൾ അതു കോട്ടപ്പുറം ആകാനെ സാധ്യത ഉള്ളൂവെന്നും ഇതുമായി ബന്ധപ്പെട്ട്‌ പഠനങ്ങൾ നടത്തിയവർ അഭിപ്രായപ്പെടുന്നു.
16 നൂറ്റാണ്ടിൽ ആദ്യത്തിൽ കേരള സഞ്ചരിച്ച പോർത്തുഗീസ് സഞ്ചാരി ഭുവര്തെ ബാർബോസ കോട്ടികുളത്തിനും  ഏഴിമലക്കും ഇടയിൽ ഒരു തുറ മുഗ നഗരം സഞ്ചരിച് വിവരം നൽകിയിട്ടുണ്ട്. " ഇവിടം ഒരു പട്ടണവും തുറമുഖവും ഉള്ളത് കൊണ്ട് കച്ചവടത്തിനും,ഗതാഗതിനും സൗകര്യം ഉണ്ട്. ജനങ്ങൾ മുസ്ലിംകളും, ഹിന്ദുക്കളും ആണ് ". ഇങ്ങനെ പോകുന്നു വിവരണങ്ങൾ. ഈ തുറമുഖപട്ടണം കോട്ടപ്പുറം ആകാനെ വഴിയുള്ളൂ....
1679-1728 കാല ഗട്ടങ്ങളിൽ വടക്കൻ മേഗലകളിൽ പ്രതാപികൾ ആയിരുന്ന ഡചു (DUTCH )കാർ നീലേശ്വരം ആയി ഉണ്ടാക്കിയ കരാർ പ്രകാരം കുരുമുളക് കച്ചവടം നിലെശ്വരത്തിന്റെ കിഴാക്കാൻ പ്രദേശങ്ങളിൽ നിന്നും ശേഖരിക്കുന്ന ചരക്കുകൾ കര്യങ്ങോട്പുഴ വഴി കോട്ടപ്പുറം എത്തിച്ചാണ് കയറ്റി അയച്ചതെന്നത് ചരിത്രത്തിൽ കാണാം.
ടിപ്പു സുൽത്താനെ പതനം കോട്ടപ്പുറം നാടിനെയും ബ്രിട്ടീഷ്‌ അധീനതയിൽ ആക്കി. എങ്കിലും ബ്രിട്ടീഷ്‌ കലഗട്ടത്തിൽ തന്നെ നാട്ടിൽ ഒരു സ്കൂൾ നിർമ്മിക്കപ്പെട്ടത് ചരിത്രപരമായും കൊട്ടപുരത്തിന്റെ പ്രാധാന്യം കണക്കിലെടുതാഗം.
കേരളത്തിലെ ഏറ്റവും വലിയ നടപ്പാലം
തേജസ്വിനി പുഴയുടെ കുറുകെ 400 mtrs നീളമുള്ള കേരളത്തിലെ ഏറ്റവും വലിയ നടപ്പാലം ഇവിടെ സ്തിടി ചെയ്യുന്നു. ഈ പാലം അച്ചാംതുരുത്തി - കോട്ടപ്പുറം ബന്ധിപ്പിക്കുന്ന പാലം മാത്രമല്ല മറിച് നീലേശ്വരം നഗരസഭയേയും - ചെറുവത്തൂർ പഞ്ചായത്തിനെയും ബന്ധിപ്പിക്കുന്നു .കഴിഞ്ഞ രണ്ടാം പ്രളയത്തിൽ ഇതിന്റെ വടക്കുഭാഗം പൂർണ്ണമായും തകർന്നിരിന്നു
സമീപ പ്രദേശങ്ങൾ
ആനച്ചാൽ, കോയാമ്പുറം, ഉച്ചൂളിക്കുതിര്(ഫാറൂഖ്‌ നഗർ),നീലേശ്വരം, കടിഞ്ഞിമൂല
പ്രധാന ആകർഷണങ്ങൾ
കോട്ടപ്പുറം ഹൌസ് ബോട്ട്, ഫഖീർ സാഹിബ് വലിയുല്ലാഹ്‌ ദർഗ, കോട്ടപ്പുറം നടപ്പാലം‌, തേജസ്വിനി പുഴ, കോട്ടപ്രം കായൽ ( കായൽ ടൂറിസം പ്രകൃതി സൗഹൃദ തീം പാർക്ക്)
അവലംബം
വർഗ്ഗം:കേരളത്തിലെ വിനോദസഞ്ചാരകേന്ദ്രങ്ങൾ
എലിസ ഗച്ച്
ഒരു ഇംഗ്ലീഷ് എഴുത്തുകാരിയും നോട്ട്സ് ആന്റ് ക്വയറീസ് പേജുകളിൽ സംഭാവന നൽകിയവളും ദി ഫോക്ലോർ സൊസൈറ്റിയുടെ സ്ഥാപക അംഗവുമായിരുന്നു എലിസ ഗച്ച് (നീ ഹച്ചിൻസൺ) (1840-1931). നാടോടിക്കഥകളും ഭാഷാ പഠനങ്ങളും സ്ഥാപിക്കുന്നതിന് അവർ വലിയ സംഭാവനകൾ നൽകി.
സ്വകാര്യ ജീവിതം
1840 ജൂലൈ 15 ന് ലിങ്കൺഷയറിലെ ലിറ്റിൽ ഗോനെർബി-കം-മാൻതോർപ്പിലെ മാന്തോർപ്പ് ലോഡ്ജിൽ എലിസ ഹച്ചിൻസൺ എന്ന പേരിലാണ് ഗച്ച് ജനിച്ചത്. അവരുടെ പിതാവ് സൈമൺ ഹച്ചിൻസൺ, ലിറ്റിൽ ഗോനെർബിയിലെ ഒരു ലാൻഡ് ഏജന്റായിരുന്നു.
കരിയർ
അവർ ജീവിച്ചിരുന്ന ഇംഗ്ലണ്ട് പ്രദേശത്തിന്റെ ചരിത്രത്തിലും നാടോടിക്കഥകളിലും ഗച്ചിന് അചഞ്ചലമായ താൽപ്പര്യമുണ്ടായിരുന്നു. അവർ 1873-ൽ ഇംഗ്ലീഷ് ഡയലക്റ്റ് സൊസൈറ്റിയുടെ സ്ഥാപക അംഗമായിരുന്നു. കൂടാതെ "സെന്റ് സ്വിതിൻ" എന്ന ഓമനപ്പേരിൽ നോട്ട്സ് ആൻഡ് ക്വറീസ് എന്ന ജേണലിൽ ധാരാളം സംഭാവനകൾ നൽകിയിരുന്നു. ഇത് അവരുടെ ജനനത്തീയതിയെ പരാമർശിക്കുന്നു. 1876 ​​ഫെബ്രുവരിയിലെ നോട്ട്‌സ് ആൻഡ് ക്വറീസ് എന്ന ലക്കത്തിലെ അവരുടെ നിർദ്ദേശത്തെ തുടർന്നാണ് 1878-ൽ ഫോക്ലോർ സൊസൈറ്റി രൂപീകരിച്ചത്. ഗച്ച് സ്ഥാപക അംഗമാകുകയും ചെയ്തു.
നാടോടിക്കഥകളെക്കുറിച്ചുള്ള അവരുടെ അറിവ് ജോസഫ് റൈറ്റ് തന്റെ ഇംഗ്ലീഷ് ഡയലക്റ്റ് നിഘണ്ടുവിൽ ഉപയോഗിച്ചു. ലിങ്കൺഷെയറിലെയും യോർക്ക്ഷെയറിലെയും നാടോടിക്കഥകളെക്കുറിച്ചുള്ള തന്റെ കണ്ടെത്തലുകൾ അവർ സംഭാവന ചെയ്തു. ഗച്ച് സ്വയം കൗണ്ടി ഫോക്ലോർ സീരീസിന്റെ മൂന്ന് വാല്യങ്ങൾ എഡിറ്റ് ചെയ്യുകയും ഫോക്ലോറിനെക്കുറിച്ച് നിരവധി ചെറിയ ലേഖനങ്ങൾ എഴുതുകയും ചെയ്തു.
ഹോൾഗേറ്റ് വിൻഡ്‌മില്ലിന്റെ അവസാനത്തെ സ്വകാര്യ ഉടമ എലിസ ഗച്ച് ആയിരുന്നു. അവരുടെ മരണശേഷം അവരുടെ കുട്ടികൾ മിൽ ഒരു ചരിത്രപരമായ സ്ഥലമായി സംരക്ഷിക്കുന്നതിനായി സിറ്റി ഓഫ് യോർക്ക് കൗൺസിലിന് വിറ്റു. 1931 മാർച്ച് 17-ന് ഹോൾഗേറ്റ് ലോഡ്ജിൽ വെച്ച് അവർ മരിച്ചു.
പുറംകണ്ണികൾ
വർഗ്ഗം:1840-ൽ ജനിച്ചവർ വർഗ്ഗം:1931-ൽ മരിച്ചവർ
ആൻഡ്രേയ് ദുഡ
2015 ആഗസ്ത് 6 മുതൽ പോളണ്ടിന്റെ പ്രസിഡണ്ടായി സേവനമനുഷ്ഠിക്കുന്ന ഒരു അഭിഭാഷകനും രാഷ്ട്രീയക്കാരനുമാണ് ആൻഡ്രേയ് ദുഡ (Andrzej Sebastian Duda) (ജനനം 16 മെയ് 1972). പ്രസിഡന്റാകുന്നതിനുമുമ്പ്, 2011 മുതൽ 2014 വരെ പോളിഷ് ലോവർ ഹൗസ് (സെജം) അംഗമായിരുന്നു ആൻഡ്രെജ് ദുഡ, 2014 മുതൽ 2015 വരെ എംഇപിയായി സേവനമനുഷ്ഠിച്ചു.
പുഅത്തേക്കുള്ള കണ്ണികൾ
വർഗ്ഗം:1972-ൽ ജനിച്ചവർ
ഇലഞ്ഞിത്തറമേളം
തൃശൂർ പൂരത്തിന്റെ ഭാഗമായി നടക്കുന്ന ഒരു ചെണ്ടമേളം ആണ് ഇലഞ്ഞിത്തറമേളം.
പാറമേക്കാവ് വിഭാഗം ആണ് ഇലഞ്ഞിത്തറമേളം അവതരിപ്പിക്കുന്നത്‌. ഏകദേശം രണ്ടു മണിക്കൂർ ദൈർഘ്യം വരുന്ന പാണ്ടി മേളം ആണ് ഇലഞ്ഞിത്തറയിൽ അവതരിപ്പിക്കുന്നത്‌.
വടക്കുംനാഥൻ ക്ഷേത്രത്തിന്റെ മതിൽകെട്ടിനുള്ളിൽ സ്ഥിതി ചെയ്യുന്ന ഇലഞ്ഞി മരത്തിനടിയിലാണ് ഈ മേളം കൊട്ടിയിരുന്നത്. അങ്ങനെയാണ് ഈ ചെണ്ടമേളത്തിന് ഇലഞ്ഞിത്തറമേളം എന്ന പേര് വന്നതും. 2001ൽ ഈ ഇലഞ്ഞി മരം കടപുഴകി വീഴുകയും ആ സ്ഥാനത്ത് പുതിയ ഒരു ഇലഞ്ഞി തൈ നട്ടു പിടിപ്പിക്കുകയും ചെയ്തു. ഇപ്പോൾ നിലവിലുള്ള ഇലഞ്ഞി 2001ൽ കടപ്പുഴകി വീണ ഇലഞ്ഞിക്കു പകരം 2001 സപ്തംബർ 11 ന് നട്ടതാണ്. അതിനു സമീപത്തായാണ് ഇപ്പോഴും പൂരം നാളിൽ ഈ മേളം നടക്കുന്നത്. ഈ ഇലഞ്ഞി മരത്തിൻ ചുവട്ടിലാണ് പാറമേക്കാവ് ഭഗവതിയുടെ മൂലസ്ഥാനം എന്ന് കരുതപ്പെടുന്നു.
അവലംബം
വർഗ്ഗം:തൃശ്ശൂർ പൂരം വർഗ്ഗം:കേരളത്തിലെ ഹിന്ദു ആഘോഷങ്ങൾ
പ്രകാശന്റെ മെട്രോ
മീശ മാധവൻ, കുഞ്ഞിരാമായണം, വാസ്തവം തുടങ്ങിയ സിനിമകളിൽ അഭിനയിച്ചിട്ടുള്ള ദിനേശ് പ്രഭാകർ നായകനായി 2019 ൽ പ്രദർശനത്തിന് എത്തിയ മലയാള ചലച്ചിത്രം ആണ് പ്രകാശന്റെ മെട്രോ. സൈനു സുൽത്താൻ ഫിലിംസിന്റെ ബാനറിൽ ഹസീന സുനീർ കഥയെഴുതി സംവിധാനം ചെയ്യുന്ന ഈ ചിത്രത്തിൽ അനഘ ജനകിയാണ് നായികയായി എത്തിയത്.
അഭിനേതാക്കൾ
വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
മാവിസ് അദ്ജെയ്
നിലവിൽ നെതർലാൻഡ്‌സിൽ താമസിക്കുന്ന ഘാന നടിയാണ് മാവിസ് അദ്ജെ.
ആദ്യകാല ജീവിതവും വിദ്യാഭ്യാസവും
ഘാനയുടെ കിഴക്കൻ മേഖലയിലെ ഡയമണ്ട് നഗരമായ അക്‌വാതിയയിൽ നിന്നുള്ളയാളാണ് അദ്ജെയ്. 1994 മുതൽ 1996 വരെ ഘാനയിലെ സെൻട്രൽ റീജിയനിലുള്ള സ്വേദ്രു സെക്കൻഡറി സ്കൂളിൽ അവരുടെ സെക്കൻഡറി വിദ്യാഭ്യാസം നേടി.